Cetus Kontroversi, Pelosi Koyak Transkrip Ucapan Donald Trump!

Presiden Amerika Syarikat Donald Trump hari ini telah menyampaikan ucapan tahunan State of the Union (SOTU).
Dengan “The Great American Comeback” sebagai tema ucapan, Trump mendakwa pencapaian ekonomi negara itu adalah yang terbaik dalam sejarah di bawah pentadbirannya.
Trump juga tidak henti-henti memuji pentadbiran beliau yang telah mendorong kepada kekuatan ekonomi Amerika Syarikat, terutama dalam sektor pekerjaan yang memperlihatkan purata pengangguran terendah dalam sejarah negara.
Selain itu, Trump juga menyebut mengenai kejayaan pentadbirannya dalam pencapaian perjanjian besar bersama Mexico dan Kanada (USMCA) dan China untuk menamatkan perdagangan tidak adil bagi Amerika.
 Perjanjian USMCA dikatakan akan mewujudkan 100,000 pekerjaan dalam pembuatan kereta kepada warga Amerika dan menawarkan upah yang tinggi.
Sementara itu, sepanjang tempoh 78 minit ucapannya Trump tidak sekali pun menyebut mengenai proses pemecatan yang sedang dijalankan ke atas beliau, malah tindakan beliau yang enggan berjabat tangan dengan Speaker Dewan Perwakilan A.S, Nancy Pelosi telah mencetuskan kontroversi.
Sebaik sahaja Trump selesai menyampaikan ucapannya, Nancy Pelosi dilihat telah mengoyak transkrip ucapan presiden itu. Menurut Pelosi, tindakan itu dibuat kerana ia adalah tindakan yang perlu diambil sewajarnya.
Presiden A.S dan Speaker Dewan Perwakilan sememangnya tidak sehaluan, lebih-lebih lagi Nancy Pelosi merupakan antara individu yang memainkan peranan utama dalam mencetuskan siasatan pemecatan ke atas Trump.


Aussie Didagang Suram Dalam Pembukaan Sesi Asia

Aussie susut sedikit dalam sesi Asia berikutan komen daripada seorang pegawai bank pusat mengenai keperluan untuk matawang yang lemah. Sementara itu, pasaran hari ini masih menantikan data dari China yang dijadual bakal dikeluarkan lewat hari ini.
AUD/USD didagang menurun 0.10%, manakala USD/JPY dilapor stabil.
AUD/USD, 30 minit
USD/JPY 30 minit
 Bank Kebangsaan  Australia melaporkan indeks keyakinan perniagaan kepada angka 6 berbanding 4 pada bulan sebelumnya. Indeks kaji selidik perniagaan pula dilaporkan pada angka 7 berbanding 8 pada bulan sebelumnya.
Sementara itu, pelabur menjangkakan pelaburan asset tetap di China bakal menurun kepada 8.0% dan pengeluaran industri meningkat kepada 6.1%.
US Dollar Index yang mengukur kekuatan Greenback kali terakhir dinilai pada 0.22%.
Semalaman, US Dollar meningkat lebih rendah berbanding matawang utama yang lain selepas Lembaga Gabenor Fed, Lel Brainard berhujah mengenai dasar kewangan Amerika Syarikat. Komen ini juga sekali gus meningkatkan jangkaan kenaikan dasar oleh Fed dalam jangka masa terdekat.
Artikel ini sangat membantu trader yang ingin open position minggu ini!


GBP/JPY Menurun Pada Sesi Eropah, Rundingan Brexit Goyah?

Sesi Eropah pada Selasa menyaksikan penurunan pada nilai dagangan Pound Sterling setelah lonjakan harga ditunjukkan pada sesi semalam.
Data indeks harga pengguna tahunan di UK kekal seperti bacaan bulan lalu di paras 1.7% untuk bulan September, meleset berbanding jangkaan peningkatan kepada 1.8% oleh pasaran. Kadar inflasi tersebut juga kekal di paras terendah dua setengah tahun sejak Disember 2016 berikutan kos pengangkutan yang perlahan selain kejatuhan harga petrol paling teruk sejak Ogos 2016.
Selain itu juga, terdapat kegoyahan pada rundingan Brexit yang terbaru ekoran keyakinan pelabur mulai pudar. Perdana Menteri UK Boris Johnson kelihatan sukar untuk mendapatkan sokongan daripada Parti Kesatuan Eropah untuk mendapatkan kelulusan majoriti di Parlimen nanti.
Jika dilihat pergerakan harga pada carta pasangan matawang GBP/JPY, harga mulai turun semula menguji zon RBS (resistance become support) pada 137.700 selepas harga mencecah paras ketinggian pada 139.200 penghujung sesi dagangan New York semalam.
Matawang safe-haven Yen juga akan turut disokong oleh sentimen goyah pasaran selepas Amerika Syarikat meluluskan rang undang-undang berkenaan kes protes di Hong Kong yang tidak disenangi oleh China.
 Faktor-faktor ini berpotensi mengganggu sentiment rundingan dagang antara Amerika Syarikat dan China yang sebelum ini mula menunjukkan tanda-tanda yang positif untuk perjanjian yang lebih besar pada masa hadapan.
Harga pada GBP/JPY dilihat menguji zon RBS 137.000 dan jika harga berjaya turun ke paras lebih rendah, paras support terdekat yang dijangka akan dituju harga adalah pada 135.800. Penurunan lebih rendah berkemungkinan akan mencecah paras 134.400 bergantung pada perkembangan semasa rundingan Brexit.
Namun jika harga kekal meneruskan momentum kenaikan minggu lalu, harga bakal menembusi paras resistance 139.200 sebelum mencatatkan paras ketinggian terbaru pada GBP/JPY.
Lihat gambar carta pasangan matawang GBP/JPY di bawah untuk rujukan teknikal analisis anda.


EUR/USD Perlahan, Harga Bakal Junam Bawah Paras $1.0700?

Pergerakan pasaran menuju penghujung minggu masih bercampur dengan pelabur terus menghadam pandangan oleh Pengerusi Federal Reserve (Fed) Jerome Powell tentang dasar monetari yang agak mengelirukan.
Selepas laporan pekerjaan NFP Amerika Syarikat (AS) diterbitkan kukuh, Powell dilihat tidak begitu ketara mengubah unjurannya terhadap kadar faedah dengan menjangkakan inflasi akan mengalami penurunan tahun ini.
Namun US dolar tetap berjaya memaparkan sedikit pengukuhan pada dagangan sesi New York semalam ekoran pandangan hawkish oleh beberapa pegawai Fed.
Presiden Fed New York, John Williams yang menilai sektor buruh AS yang kukuh berpendapat kenaikan kadar faedah perlu diteruskan mencapai 5.00%-5.25%.
Berbeza berbanding isyarat dari Eropah apabila pegawai-pegawai European Central Bank (ECB) menyatakan bahawa bank pusat masih perlu meneruskan langkah pengetatan dasar dengan menaikkan kadar faedah.
Namun, mata wang Euro dilihat gagal untuk menyerlah pada dagangan semalam yang menyaksikan pergerakan harga masih tewas kepada US dolar.

 Pada carta pasangan mata wang EUR/USD, harga menunjukkan pergerakan bercampur dalam julat 50 pips di antara paras 1.07600 dan 1.07100.
Penurunan harga di bawah paras halangan Moving Average 50 (MA50) semula pada pergerakan di rangka masa 1 jam carta EUR/USD tersebut di penghujung sesi New York, memberi isyarat bearish buat harga.
Penurunan harga berkemungkinan akan diteruskan sekiranya harga susut di bawah paras 1.07000 dan akan menguji paras terendah dicecah pada Selasa lalu sekitar 1.06700.
Namun jika harga berjaya melonjak pada dagangan penghujung minggu ini, kenaikan bakal menuju ke paras 1.08000 untuk harga menguji zon SBR (support become resistance) tersebut.
Lanjutan kenaikan lebih tinggi akan mendorong harga menuju semula zon-zon tumpuan minggu sebelum ini sekitar 1.09000 dan zon rintangan 1.1000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Baru Ingin Papar Rentak, Emas Kembali Tersangkut Di Zon $1,780

Emas tampil ganas pada hujung minggu setelah dipengaruhi terbitan data inflasi Amerika Syarikat (AS) yang mencatat bacaan tahunan tertinggi sejak 1982 meskipun bacaan bulanan sedikit menyusut untuk bulan November.
Justeru faktor tersebut sama sekali telah merealisasikan peluang dalam memacu harga emas kembali melonjak di samping menantikan keputusan mesyuarat FOMC yang akan berlangsung pada pagi Khamis.
Dalam masa yang sama, keyakinan pelabur dilihat semakin meningkat untuk melihat Federal Reserve (Fed) melaksanakan pengurangan pembelian bon lebih awal seperti yang dinyatakan pada sebelum ini.
Pergerakan harga pada carta XAU/USD yang mengukur nilai emas berbanding USD menyaksikan lonjakan sekitar 200 pips di penutup dagangan minggu lalu yang sekali gus meranapkan trend bearish yang dipaparkan.
Setelah melonjak tinggi, harga emas tampaknya seakan membuat rebounce pada trendline resistance di sesi New York Jumaat sebelum kembali perlahan lalu menutup dagangan dengan candle bullish.
Ini juga menggambarkan bahawa harga emas masih lagi tidak mempunyai hala tuju yang tepat selaras dengan pergerakan yang terus kekal bergerak secara mendatar dalam tempoh masa sepanjang 9 hari.
 Andai kata bacaan data inflasi AS yang memberangsangkan itu terus mempengaruhi lonjakan kepada harga emas, zon SBR (support become resistance) 1800.00 sudah semestiya bakal menjadi tumpuan.
Manakala petunjuk lebih ketara lagi dalam memberi gambaran kepada trend bullish yang utuh bakal diperkuatkan sekiranya harga terus melonjak untuk kembali mencapai ke zon SBR berikutnya 1830.00.
Namun dengan nada yang berbeza, zon sokongan 1760.00 akan terus kekal menjadi hala tuju pertama yang akan dicapai terlebih dahulu sekiranya harga emas terus mengekalkan semula penurunan harga.
Penurunan harga mengatasi zon sokongan berkenaan secara tidak langsung bakal mendorong harga mencipta paras terendah terbaharu yang dijangka akan kembali mencecah ke zon sokongan 1740.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


70 PIPS Potensi Profit Pada EUR/USD

Matawang USD kembali menunjukkan pengukuhan pada awal dagangan hari ini setelah mengalami kejatuhan nilai sejak penghujung dagangan minggu lalu. Faktor utama yang mempengaruhi USD buat masa ini adalah isu rundingan dagang yang bakal diteruskan minggu ini di Washington serta ekonomi di Amerika Syarikat yang berada pada tahap yang membimbangkan.
Jika rundingan dagang memberikan keputusan yang positif, matawang USD dijangka akan lemah berikutan pelabur yang melihat sentimen pasaran yang selamat akan beralih pelaburan ke arah aset yang berisiko dan memberikan pulangan yang tinggi.
Sebaliknya jika rundingan dagang memberikan keputusan yang tidak menyenangkan, sentimen pasaran yang kembali berisiko akan memberi kelebihan terhadap nilai dagangan USD atas faktor matawang berstatus safe-haven.
Sementara itu, matawang Euro masih didagangkan berisiko berikutan faktor kemerosotan pertumbuhan ekonomi pada zon Eropah. Sementara menunggu mesyuarat dasar monetari oleh bank pusat pada minggu ini, Euro berjaya mengukuhkan sedikit dagangan pada permulaan minggu ini di mana turut didorong oleh kelemahan matawang USD semalam.
Pandangan teknikal, dagangan pasangan matawang EUR/USD kembali menguji paras tumpuan 1.1300. Jika anda perhatikan pergerakan harga pada dagangan semalam, harga menguji paras 1.1300 yang merupakan zon RBS (resistance become support) tersebut namun gagal membuat penurunan ke paras lebih rendah.
Adakah paras support baru yang terbentuk pada 1.1300 merupakan isyarat awal terhadap perubahan trend pada EUR/USD atau kelemahan Euro akan menekankan kembali harga ke paras lebih rendah dari paras terendah semasa yang dicatatkan pada Jumaat lalu?
 Jika harga gagal tembusi paras RBS 1.1300, pergerakan harga boleh mencapai 70 Pips kenaikan menuju ke paras resistance MagicR3 pada indicator Moshed Line. Dan sekiranya harga terus membuat penurunan semula, penurunan 70 Pips harga bakal menguji kembali paras terendah harga pada EUR/USD sekitar paras 1.1234.
Lihat gambar chart EUR/USD di bawah dan teliti paras yang menjadi tumpuan harga untuk memberikan idea untuk peluang trade dengan mengambil kira kawalan risiko yang terbaik.

Lihat juga paras support dan resistance yang digariskan pada indicator Moshed Magic Line yang sering menjadi tarikan harga ke paras-paras tersebut.
Paras support: 1.1286, 1.1264, 1.1241.
Paras resistance: 1.1331, 1.1355, 1.1377.


EUR/USD Loncat 140 Pips Lagi Menjelang Mesyuarat ECB

Tercetus kemungkinan baru dalam pasaran untuk Federal Reserve (Fed) bakal memperlahankan pengetatan dasar yang agresif apabila data-data ekonomi Amerika Syarikat (AS) yang diterbitkan dari awal minggu ini kurang memberangsangkan.
Pelabur kini menantikan terbitan data pertumbuhan ekonomi AS (KDNK) untuk suku ketiga yang akan turut menjadi tumpuan Fed, sementara US dolar kekal bergerak lemah sehingga ke sesi New York semalam.
Mata wang Euro yang bergerak kukuh minggu ini bakal dipantau pelabur ketika tumpuan teralih kepada mesyuarat polisi bank pusat Eropah pada awal sesi New York malam ini.
European Central Bank (ECB) dijangka untuk meningkatkan kadar faedah sebanyak 75 mata asas kepada 2.00% daripada 1.25%.

Pergerakan harga pada carta pasangan mata wang EUR/USD masih mengekalkan trend bearish sehingga ke penghujung dagangan sesi New York semalam dengan kenaikan terbaru telah mencapai paras tertinggi dalam tempoh 6 minggu.
Jangkaan untuk US dolar kekal bergerak lemah akan mendorong kenaikan harga untuk melepasi zon 1.01000 dan 1.01600.
 Sekiranya reaksi harga pada sesi New York terus menyokong corak kenaikan lebih tinggi, harga berpotensi mencapai sehingga ke paras ketinggian 1.03000.
Namun, penganalisis tidak menolak kemungkinan untuk perubahan arah yang boleh berlaku menuju dagangan penghujung minggu ini.
Penurunan harga akan menguji semula zon pariti 1.0000 sebelum menguji paras sokongan Moving Average 50 (MA50) pada rangka masa 1 jam di carta EUR/USD tersebut untuk isyarat permulaan trend bearish.
Penurunan harga akan menuju semula ke paras-paras tumpuan sebelum ini seperti pada 0.99000 dan 0.98000 sebelum ke zon support minggu lalu pada 0.97000.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Pelabur Runsing Harga Masih Bergerak ‘Lemau’

Dagangan emas terus kecundang sementara US dolar terus pamerkan pengukuhan menuju ke penghujung minggu.
Setelah pelabur menyaksikan penurunan harga emas di bawah paras $1,800 pada Selasa lalu, penurunan tersebut tidak berakhir di situ apabila harga terus susut lebih rendah.
Pada carta harga XAU/USD yang mengukur nilai emas berbanding US dolar, harga telah meneruskan penurunan sehingga ke paras 1770.00 setakat sesi New York semalam.
Harga dilihat kekal bergerak di bawah paras halangan Moving Average 50 (MA50) pada rangka masa 1 jam pergerakan harga yang masih menunjukkan isyarat trend bearish.
Namun pada dagangan yang bersambung sehingga ke sesi Eropah pada hari ini (Khamis) melihatkan kenaikan semula harga emas ke zon SBR (support become resistance) sekitar 1785.00.
Paras tersebut sebelum ini menjadi sokongan harga ketika penurunan yang dipamerkan pada dagangan awal Februari lalu, namun telah berjaya ditembusi pada penurunan minggu ini.
 Kenaikan harga ke zon SBR tersebut akan dipantau sebelum halangan MA50 akan turut diuji sama ada harga mampu menembusinya.
Jika gagal, harga dijangka akan menyambung penurunan lebih rendah sehingga ke zon support pada 1765.00. Paras ini juga menjadi paras sokongan harga ketika dagangan November tahun lalu.
Sekiranya harga berjaya meneruskan kenaikan lebih tinggi melepasi halangan MA50, paras tumpuan pada 1800.00 seterusnya akan diuji.
Kenaikan lebih tinggi dengan jangkaan perubahan trend pada carta XAU/USD akan mendorong harga menuju zon rintangan pada 1820.00 semula.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Analisis GOLD – Lonjakan Emas Macam Ni Lah Yang Pelabur Tunggu!

Memberi kegembiraan kembali buat pelabur emas apabila logam kuning berharga tersebut berjaya melonjak semula semalam selepas pasaran menyaksikan harga menjunam di awal minggu.
Pada carta harga XAU/USD yang mengukur nilai emas berbanding US dolar, harga telah berjaya melonjak kembali dari paras support 1680.00 yang dicecah harga pada penurunan sebelumnya.
Paras tersebut juga turut menyokong kenaikan harga pada awal dagangan Mac lalu sebelum harga membuat kenaikan lebih 700 pips sehingga pertengahan bulan.
Pelabur yang gelisah dengan jangkaan situasi penurunan lebih rendah harga emas nampaknya kembali lega selepas harga melonjak semula pada dagangan Rabu semalam sekitar 370 pips ke paras ketinggian 1715.00.
Melepasi paras halangan Moving Average 50 (MA50) semula, pelabur kembali meletakkan harapan untuk harga meneruskan lonjakan untuk isyarat awal trend bullish.
Kenaikan harga bersambung pada dagangan Khamis hari ini menuju ke paras 1720.00 pada sesi Eropah untuk harga menguji zon SBR (support become resistance) tersebut.
Menguatkan lagi jangkaan untuk harga meneruskan kenaikan apabila hasil perbendaharaan AS yang susut membuatkan nilai US dolar turut menyusut dan memberi ruang peningkatan nilai emas semasa.
 Kenaikan harga seterusnya dilihat akan menuju ke paras rintangan 1745.00 sebelum menuju ke zon SBR 1765.00.
Melepasi zon SBR tersebut akan kembali mendorong harga untuk menuju semula ke paras tumpuan 1800.00.
Sekiranya harga gagal tembusi rintangan 1720.00, penurunan semula harga akan kembali ke paras 1700.00 yang turut dilihat sebagai zon sokongan harga.
Paras 1680.00 kekal menjadi paras support utama harga emas yang masih kebal untuk ditembusi sejak dagangan April 2020.
Lihat gambar carta harga XAU/USD di bawah unutk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Pasaran Bercampur, GBP/USD Meniti Di Paras Support $1.3100

Walaupun hasrat Ukraine untuk tidak menyertai NATO dilihat akan meredakan ketegangan krisis perang bersama Rusia sebelum ini, namun pelabur tetap berwaspada menilai faktor lain yang masih lagi mengancam peningkatan risiko.
Antaranya laporan bahawa Amerika Syarikat (AS) dan United Kingdom (UK) kini sedang rancak melaksanakan sekatan ke atas import minyak Rusia. Kerajaan UK memaklumkan akan menghentikan import produk minyak dari Rusia menjelang akhir 2022 ini.
Justeru, mata wang US dolar dan Pound pada dagangan Selasa semalam mendatar dengan kedua-duanya hilang punca dalam suasana pasaran yang kekal tidak menentu.
US dolar kehilangan momentum untuk mengekalkan pengukuhan selepas laporan pekerjaan NFP AS yang diterbitkan penghujung minggu lalu memberangsangkan.

Pada carta harga pasangan mata wang GBP/USD, harga dilihat bergerak mendatar sepanjang hari meniti di atas paras sokongan 1.31000 yang dicecah pada penurunan Isnin lalu.
 Pergerakan harga walau bagaimanapun belum memberikan isyarat untuk perubahan trend sementara harga masih bergerak di bawah paras halangan Moving Average 50 (MA50) pada rangka masa 1 jam di carta GBP/USD.
Jika penurunan harga tercetus semula, harga yang susut lebih rendah di bawah paras 1.31000 bakal menuju pula ke zon support terbaru pada 1.3000.
Sebaliknya jika harga mula memberi isyarat perubahan trend bullish, kenaikan melepasi paras halangan MA50 akan menguji zon rintangan pada 1.32000 terlebih dahulu.
Kemudiannya, kenaikan lebih tinggi dijangka untuk diteruskan menuju zon SBR (support become resistance) 1.33000 sebelum mencapai zon rintangan minggu lalu pada 1.34000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


EUR/USD Naik Hampir 100 Pip, Ekonomi Zon-Eropah Kekal Kukuh

Matawang Euro naik dengan signifikan berbanding US dolar pada Selasa meletakkan ia di landasan betul untuk mendapat keuntungan terbesar sejak sebulan lalu. Matawang Euro meningkat disebabkan lebih kepada keyakinan terhadap ekonomi Zon Eropah yang kekal kukuh.
EUR/USD naik hampir 100 pip pada Selasa setakat pukul 10.55 malam. Ia adalah peningkatan sehingga 0.77% selepas data menunjukkan pertumbuhan ekonomi Zon Eropah di paras 2.5% pada suku ketiga lebih tinggi daripada pertumbuhan di Amerika Syarikat.
Satu lagi laporan menunjukkan ekonomi Jerman bertumbuh melebihi jangkaan 0.8% pada suku ketiga disokong oleh pengukuhan perdagangan dan pelaburan.
 Ini menunjukkan perancangan tapering oleh ECB berada di landasan yang betul pada Januari 2018.
Matawang Sterling (GBP) pula masih sukar membuat kenaikan tetapi stabil di paras semasa selepas data inflasi UK menunjukkan ia masih berada di paras tertinggi 3.0%.
Matawang GBP juga masih tertekan dengan ketidaktentuan politik UK yang mana Theresa May mungkin mendapat undi tidak percaya dari kalangan ahli Parlimen Konservatif sendiri.


RBA telah memotong interest rate mereka!

Setelah 3 bulan pasaran ekonomi dan kewangan nantikan telah tiba, Keputusan dasar kewangan oleh Reserve Bank of Australia.
 Sebentar tadi RBA telah membuat keputusan memotong interest rate daripada 1.75% kepada 1.50%.


Matawang Gergasi Langsung Tak Beri Muka Kepada Matawang Ini!

Yen melemah dalam sesi Asia pada Khamis walaupun data pertumbuhan Kadar Dalam Negara Kasar (GDP) mengejutkan pasaran. Sementara itu, tumpuan kebanyakan pelabur juga masih diberikan kepada data yang bakal dikeluarkan dari China.
Jepun melaporkan akaun semasa negara itu mempunyai lebihan sebanyak  ¥ 1.45 trilion. Juga di Jepun, angka pinjaman bank meningkat 0.2%.
Dalam satu laporan lain, GDP Jepun menunjukkan peningkatan 0.2% dalam jangka masa suku ke suku.
USD/JPY meningkat 0.09% selepas data akaun semasa dan GDP dikeluarkan.
USD/JPY, 30 minit
Sementara itu, AUD/USD merosot 0.07%.
 AUD/JPY, 30 minit
Australia mengeluarkan data perdagangan yang menunjukkan defisit sebanyak A$2.75 billion bagi bulan Julai.
US Dollar Index yang mengukur kekuatan Dollar kali terakhir dinilai pada 94.95.
Seterusnya, Bank Pusat Eropah akan menggariskan rangsangan selanjutnya yang bakal diambil bank terbabit berikutan pertumbuhan dan kadar inflasi yang kekal lemah walaupun pelbagai usaha telah dijalankan.
Semalaman, US Dollar meningkat sederhana berikutan data yang mengecewakan sebelum ini masih memberi tekanan kepada matawang terbabit.
Disaat ramai yang masih menangkap Pokemon, rakyat Belgium mula ‘menangkap’ buku.


Pandangan Kalendar Ekonomi Mingguan 21 – 25 Mac 2016

Dollar AS terpukul dengan kenyataan Federal Reserve AS yang sangat ‘dovish’. Adakah Dollar akan terus jatuh? Data inflasi dari UK, tempahan barangan tahan lama dan data KDNK (GDP) AS adalah antara pemacu utama pasaran minggu ini.
Sedikit ulasan minggu lepas:
FOMC mengekalkan kadar penanda arasnya tidak berubah dalam julat 0.25% hingga 0.50%, sejajar dengan unjuran pasaran. Feds AS mengumumkan bahawa ia bercadang untuk menaikkan kadar hanya dua kali tahun ini dan menurunkan tinjauan ekonominya.
Walau bagaimanapun Pengerusi Feds Yellen berkata, adalah lebih baik untuk menaikkan kadar dengan cepat jika ekonomi berkembang, daripada menunggu dan mengurangkan kadar apabila ekonomi mula melemah. Yellen juga menyatakan bahawa Feds tidak mempertimbangkan kadar negatif dan keadaan kewangan telah kembali stabil selepas permulaan 2016 yang lemah. Adakah trend pertumbuhan akan berterusan?
Berikut adalah agenda utama dalam kalendar Forex minggu ini:
Jom kita lihat:
Selasa, 5:00 Petang
IFO Iklim Perniagaan Jerman:  Sentimen pengeluar Jerman menurun pada bulan Februari kepada 105.7 mata daripada 107.3 mata yang dicatatkan pada bulan sebelumnya, terkesan dari kelembapan di negara-negara membangun. Majoriti responden adalah negatif mengenai prospek masa depan perniagaan, terutamanya dalam sektor pembuatan. Iklim perniagaan Jerman dijangka meningkat kepada 106.1 pada kali ini.
Selasa, 5:30 Petang
Data Inflasi UK:  Inflasi UK melonjak sehingga kadar tertinggi untuk setahun pada bulan Januari, di tengah-tengah kenaikan dalam harga alkohol dan pakaian. Harga pengguna meningkat 0.3% daripada 0.2% pada bulan Disember, sejajar dengan unjuran pasaran. Walau bagaimanapun, Bank of England (BoE) menjangka inflasi kekal rendah di bawah sasaran 2% kerajaan. Harga minyak yang lemah menghadkan kenaikan inflasi, menjadikan BoE tidak tergesa-gesa untuk menaikkan kadar di atas paras 0.5%. BoE meramalkan kadar inflasi 0.5% pada musim panas, namun ahli ekonomi menjangkakan inflasi yang lebih rendah pada tahun ini. Penganalisis meramalkan CPI akan berkembang 0.4% pada bulan Februari.
 Selasa, 6:00 Petang
ZEW Sentimen Ekonomi Jerman:  Sentimen pelabur Jerman jatuh pada bulan Februari, mencapai paras terendah sejak Oktober 2014, di tengah-tengah kelembapan ekonomi global dan ketidaktentuan yang semakin meningkat akibat kejatuhan berterusan harga minyak. Institut ekonomi ZEW mencatatkan keyakinan pelabur Jerman pada 1.0 mata selepas 10.2 mata pada bulan sebelumnya. Ahli ekonomi menjangkakan bacaan yang lebih buruk iaitu 0.1 mata. Walaupun harga minyak menurun, bank pusat berkata harga tenaga yang murah menyumbang kepada aktiviti ekonomi dalam negeri. Sentimen pelabur Jerman dijangka mencecah 6.3 mata pada bulan Mac.
Rabu, 10:30 Malam
Inventori Minyak AS:  Stok minyak mentah AS meningkat minggu lalu ke paras tertinggi selama lima minggu berterusan apabila inventori petrol menurun di tengah-tengah permintaan yang kukuh. Inventori meningkat 1.3 juta tong jauh lebih rendah daripada peningkatan 3.4 juta tong yang diharapkan oleh penganalisis. Permintaan petrol sejak empat minggu lalu meningkat 6.4% berbanding tahun lalu, pada 9.4 juta tong sehari.
Khamis, 8:30 Malam
Tempahan Barang Tahan Lama AS:  Tempahan untuk barangan tahan lama AS melonjak 4.9% pada bulan Januari – kenaikan terbesar dalam tempoh 10 bulan – walaupun pelaburan perniagaan semakin lemah. Bacaan tersebut datang selepas penguncupan yang disemak 4.6% pada bulan sebelumnya. Ahli ekonomi percaya kenaikan adalah bukan sementara, tetapi trend yang berterusan. Penganalisis menjangka kenaikan yang lebih kecil sebanyak 3.0%. Tempahan meningkat secara menyeluruh; dengan tempahan pesawat meningkat 11.5%, tempahan untuk kereta baru dan trak meningkat 3%. Tempahan teras – tidak termasuk pengangkutan – meningkat 1.8%, jauh lebih baik daripada 0.2% yang diharapkan oleh penganalisis.
Tuntutan Pengangguran AS:  Bilangan rakyat Amerika yang mengisi permohonan awal untuk bantuan pengangguran meningkat sebanyak 7 ribu kepada 265 ribu pada minggu lalu. Bacaan adalah selari dengan unjuran pasaran dan merupakan minggu ke-54 berturut-turut di mana tuntutan berada di bawah angka 300 ribu, sekaligus menunjukkan pasaran pekerjaan yang mantap. Purata bergerak empat minggu meningkat sebanyak 750 tuntutan kepada 268 ribu tuntutan.
Jumaat, 8:30 Malam
Data KDNK AS:  Ekonomi Amerika Syarikat berkembang pada kadar 2% yang lebih perlahan daripada pada mulanya diramalkan pada suku ketiga 2015. Feds tidak menjangka banyak peningkatan pada 2016, menganggarkan pertumbuhan dari 2.1% kepada 2.4%. Punca utama kelembapan adalah disebabkan oleh pengurangan inventori. Feds meramalkan ekonomi akan berkembang dengan pertambahan kerja yang kukuh dan pertumbuhan upah yang semakin meningkat.
** Semua masa dalam waktu Malaysia dan yang sewaktu dengannya GMT +8


Tahukah Anda? Forex Trading Adalah Marathon – Jauh & Lambat Tetapi Yang Penting Sampai

Forex Trading boleh diumpamakan dengan sukan olahraga larian. Ada orang yang sesuai untuk menjadi SPRINTER dan ada sesetengah orang hanya sesuai lari JARAK JAUH (marathon). Marathon iaitu lari jarak jauh dalam konteks trading boleh dikatakan anda perlu bertahan lebih lama untuk terus berada dalam industri ini. Berbeza pula dengan sprinter atau high risk trader,mungkin untung besar pada awalnya tetapi selepas beberapa tempoh mungkin AKAUN terus Stop Out/ margin call.
Untuk kekal atau bertahan lama dalam trading, anda sememangnya perlu displin dan ketahanan seperti seorang pelari MARATHON. Dalam konteks trading anda perlu bersedia dan kuat dari pelbagai aspek.
Di sini kami kongsikan 5 perkara utama untuk anda terus displin dan dapat kekal lama dalam industri ini dan paling penting untuk menjadi PELARI MARATHON dalam industri ini.
#1 Pengurusan Kewangan (MM)
Money management (MM) contohnya risiko 2% untuk setiap posisi adalah secara teknikalnya anda trading secara marathon.
Pada lazim nya 2% risiko untuk low risk biginner atau kepada yang ingin bertahan lebih lama. Kita hanya merisikokan 2% dari modal kita dalam masa satu hari atau satu setup. Dengan cara ini, kita mempunyai kira-kira 50kali Stop Loss (SL) untuk Margin Call (MC).
#2 Kawalan Emosi
Jangan sesekali terpengaruh dengan screenshot  PROFIT rakan trader kita yang lain kerana mereka mungkin sprinter atau high risk trader. Kita dengan DIA mungkin tidak sama, kerana cara setiap trader melihat trading adalah berbeza, cara pendekatan juga mungkin berbeza. Dia dengan cara dia kita dengan cara kita. Dalam satu keadaan yang lain, mungkin kita tidak tahu berapa kali golongan ini berhadapan dengan Margin call sebelum mencapai kejayaan.
 #3 Mempunyai trading Plan dan Jurnal
Sebelum membuka posisi, kita perlu tahu kenapa kita membuka posisi tersebut – reason to buy (RTB), dan reason to sell (RTS). Untuk menutup kekurangan SOP teknikal anda, kami menyarankan anda membuat trading jurnal dan mengumpul sebab mengapa posisi anda terkena Stop Loss. Sekiranya anda telah mengumpul 20 jurnal SL dan sebabnya, adakah anda akan membuat kesilapan yang sama lagi selepas ini? Sekurang-kurangnya anda akan lebih jelas melihat forex trading selepas itu.
#4 Pilih set-up yang jelas (trade what you see).
Di sini kami ingin memberi nasihat, sekiranya anda melihat ada beberapa setup SOP teknikal trading anda, hanya pilih satu sahaja untuk 2% risk, atau pilih 2 daripadanya dengan setiap satu risiko 1%. Sekiranya sudan FLOATING PROFIT, penting untuk anda lock profit itu. Sekiranya pada hari tersebut tiada set up yang muncul, anda dinasihatkan untuk tidak memasuki pasaran. Ingat “no trade is also position”.
#5 Tajamkan trading dengan analisis Fundamental
Anda disarankan untuk tidak bergantung kepada teknikal semata-mata. Sekiranya anda hanya trade berpandukan teknikal analisis sahaja, anda bakal berdepan kesukaran ketika ada NEWS yang dikeluarkan. Analisis fundamental perkara pertama sekali yang dibuat oleh kebanyakan trader professional di dunia, di mana mereka menentukan fundamental dan sentimen semasa matawang terlebih dahulu. Selepas membuat analisis fundamental, dan mengetahui arah pergerakan matawang barulah mereka membuat analisis teknikal untuk menentukan entry point, risk-reward dan sebagainya.
Percayalah 95% trader TIDAK melakukan perkara-perkara di atas. Jadilah salah satu daripada 5% trader yang berjaya.
Mulakan trading anda dengan Modal Permulaan FREE USD50 – Klik Sini untuk Dapatkan PERCUMA


Saksikan Lonjakan Harga Emas Pada Sesi Dagangan Asia!

Harga emas melonjak tinggi pada sesi Asia setelah kenyataan susulan Pengerusi Federal Reserve (Fed), Jerome Powell menekan hasil perbendaharaan dan matawang US dolar jauh lebih rendah.
Spot emas diniagakan meningkat pada $1,816 per auns pada sesi Asia, kembali melonjak dari paras terendah $1,792 yang dicapai semasa pengumuman dasar dikeluarkan pada awal pagi tadi.
Emas pada mulanya jatuh disebabkan pernyataan bank pusat yang menyatakan bahawa ekonomi telah mencapai kemajuan ke arah sasaran pekerjaan dan inflasi Fed.
 Bagaimanapun, ia kembali meningkat selepas Powell mengatakan bahawa pasaran tenaga kerja masih jauh dari mencapai kemajuan yang lebih besar.
Beliau juga mengulangi bahawa kenaikan inflasi baru-baru ini adalah sementara, dan ini menyebabkan hasil bon AS jatuh lebih rendah kerana ulasannya menunjukkan bahawa pengurangan tidak akan dilaksanakan lagi dalam tempoh terdekat.
Walaupun Powell mengakui bahawa pembuat dasar ada membincangkan mengenai bagaimana pengurangan dalam pembelian aset akan dilaksanakan, tetapi tiada keputusan dibuat susulan perbincangan itu.
Penerbitan data anggaran pertama Keluaran Dalam Negara Kasar (KDNK) AS pada malam ini akan menjadi tumpuan pasaran seterusnya yang dijangka akan menunjukkan peningkatan pada suku kedua tahun ini.


Mampukah EUR/USD Keluar Dari Zon ‘Sideway’ 100 Pips Harga?

Sentimen pasaran yang tidak menentu kekal bersambung lagi pada dagangan minggu ini dengan kebimbangan masih terarah kepada risiko inflasi dan kemelesetan ekonomi.
Mata wang US dolar sedikit memaparkan peningkatan pada pembukaan awal sesi Asia pagi ini (Isnin) yang boleh mencetuskan jangkaan untuk sentimen pasaran risk-off, namun masih awal untuk menilai pergerakan pasaran di awal minggu.
Sementara mata wang Euro pula belum dijangka untuk mengukuh sementara pelabur menantikan mesyuarat bank pusat Eropah untuk beberapa minggu lagi.
Namum, ucapan oleh Presiden European Central Bank (ECB) Christine Lagarde pada acara forum di Portugal bersama gabenor-gabenor bank pusat lain, akan dipantau dan boleh memberi petunjuk terhadap keputusan dasar monetari.

Pergerakan harga pada carta pasangan mata wang EUR/USD masih lagi menyaksikan harga bergerak pada zon ‘sideway’ 100 pips harga dengan paras sokongan 1.05000 dan rintangan pada 1.06000.
Pada dagangan Jumaat lalu, harga menunjukkan kenaikan namun gagal untuk mengatasi terjunan harga pada hari sebelumnya.
 Melepasi semula paras halangan Moving Average 50 (MA50) pada rangka masa 1 jam pada dagangan sesi terakhir minggu lalu memberi isyarat awal untuk pergerakan bullish harga boleh disaksikan pada minggu ini.
Kenaikan harga jika diteruskan pada minggu ini berjaya melepasi rintangan 1.06000, mengatasi ketinggian minggu lalu akan mendorong harga menuju ke paras-paras tumpuan berikutnya seperti 1.07000 atau lebih tinggi pada zon rintangan 1.08000.
Sebaliknya jika harga membuat penurunan pula, paras sokongan harga pada 1.05000 bakal diuji sebelum harga meneruskan penurunan lebih rendah.
Sasaran untuk penurunan lanjut akan menuju ke zon support utama pada 1.04000 dan harga bakal catat paras terendah 20 tahun sekiranya harga jatuh lebih rendah dari zon tersebut.
Lihat gambar carta harga pasangan EUR/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Harga Pengguna Kanada y/y Naik 1.20%, USDCAD Jatuh 90 Pip

Harga pengguna (CPI) Kanada tidak berubah pada Julai yang mana sejajar dengan jangkaan pasaran. Jika dilihat data pada bulan ini lebih tinggi (0.0%) berbanding dengan kejatuhan 0.1% pada Jun.
Harga teras (Core-CPI) pula tidak berubah pada Julai yang sejajar dengan jangkaan pasaran di mana kadar ini tidak berubah dari segi tahunan di paras 0.9%.
Dengan tidak mengambil kira harga makanan dan tenaga, harga tidak banyak berubah daripada peningkatan 1.5% dari tahun ke tahun berbanding 1.4% yang dicatat sebelum ini.
Harga tenaga jatuh 0.6% pada tempoh sama dengan bacaan dari tahun ke tahun meningkat 0.3% di mana harga makanan naik 0.6% sepanjang tahun. Namun terdapat kejatuhan dalam harga isirumah sebanyak 0.4%.
 Harga barangan secara keseluruhan jatuh 0.2% pada Julai dengan kenaikan 0.1% dari tahun ke tahun di mana harga sektor perkhidmatan naik 0.1% yang menyumbang kepada peningkatan tahunan 2.1% dari 2.4%.
Kenaikan dolar Kanada sejak akhir-akhir ini dijangka akan memberi kesan signifikan kepada tekanan inflasi dalam beberapa bulan akan datang dan hal ini akan menjadi faktor penting yang turut mempengaruhi bank pusat dalam unjuran inflasi mereka.
Dengan bacaan yang agak positif kali ini sudah tentu meningkatkan potensi satu lagi kenaikan kadar tahun ini dalam perancangan bank pusat untuk mengetatkan polisi monetarinya.
Dolar Kanada mengukuh sejurus data ini dikeluarkan dengan USDCAD jatuh sehingga 90 pip setakat pukul 9 malam tadi. Kejatuhan pasangan matawang ini disokong juga oleh faktor kelemahan US dolar yang sedang tertekan oleh faktor risiko polisi dan ketidaktentuan kenaikan kadar faedah.


Ini Fakta Penting Perlu Diketahui ‘Trader’ Selepas Mesyuarat OPEC+ Ditangguhkan!

Laporan menujukkan bahawa Mesyuarat OPEC+ ditangguhkan kepada hari Jumaat selepas Emiriah Arab Bersatu (UAE) tidak bersetuju dengan rancangan untuk pengurangan dalam pemotongan pengeluaran mereka dan pelanjutan sehingga akhir tahun 2022.
Dengan kata lain, menteri OPEC dan bukan OPEC akan bersidang semula pada hari Jumaat untuk membincangkan fasa dasar pengeluaran minyak. Gabungan beberapa pihak yang disebut sebagai OPEC+ akan membuat pertemuan melalui sidang video pada hari ini untuk memutuskan sama ada untuk mengekalkan dasar output tidak berubah atau untuk meningkatkan pengeluaran.
Harga minyak hanya mampu catat kenaikan sedikit pada hari Khamis dan kemudian menurun pada hari Jumaat ketika para pelabur mula menimbang risiko. Dalam perdagangan waktu pagi A.S., pasaran niaga hadapan minyak mentah Brent antarabangsa diperdagangkan pada $ 75.45 setong, turun 0.5% bagi sesi tersebut, sementara pasaran niaga hadapan AS West Texas Intermediate berada pada $ 74.89,0.4% lebih rendah.
Neil Atkinson, seorang penganalisis minyak bebas berpendapat bahawa ketegangan antara UAE dan anggota OPEC + yang lain bukanlah suatu perkara yang baru, ia telah berlaku untuk beberap waktu sehingga kini.
 Kata beliau, ‘syarikat Minyak Nasional Abu Dhabi telah melabur dalam kapasiti yang lebih besar dan mengambil peranan yang lebih aktif dalam perdagangan. Dengan itu ia mungkin telah mula beroperasi seperti syarikat minyak antarabangsa. Bagi syarikat minyak antarabangsa ia berbeza dengan syarikat minyak negara yang cenderung dipengaruhi oleh  polisi negara itu sendiri.
Dalam masa yang sama, penganalisis dari Eurasia Group mengatakan bahawa mereka percaya perikatan pengeluar minyak mempunyai kebarangkalian untuk mencapai kesepakatan. Beliau secara peribadi berpandangan bahawa UAE tidak akan merisikokan pihak mereka dengan menunjukkan pembangakangan terdahap OPEC+ kerana hal tersebut akan mendatangkan kesan yang besar kepada pihak mereka.
OPEC +, yang dikuasai oleh pengeluar minyak mentah Timur Tengah, bersetuju untuk melaksanakan pengurangan pengeluaran minyak mentah secara besar-besaran pada tahun 2020 sebagai usaha untuk mendorong harga minyak ketika pandemik Covid-19.
Penganalisis menjangkakan perikatan ini akan meningkatkan bekalan sekitar 500,000 tong sehari bermula dari bulan hadapan, sedikit lebih tinggi daripada cadangan yang dilaporkan meningkat sebanyak 400,000 tong.
Tamsilnya, pertemuan ini akan memberi tumpuan kepada pencapaian persetujuan dalam polisi pengeluaran minyak selepas mesyuarat pada hari Khamis ditangguhkan.


Dari Mana Datangnya Istilah ‘BULLISH’ & ‘BEARISH’?

Dalam pasaran kewangan, ‘bull market’ merujuk kepada kenaikan harga yang besar dalam pasaran hingga 20% daripada harga sebelumnya manakala ‘bear market’ merujuk kepada penurunan harga ketara hingga 20% daripada harga sebelumnya.
Istilah ‘bullish’ digunakan apabila situasi berlaku lonjakan harga ketika pelabur menjadi agresif dan positif seterusnya saham mengalami kenaikan harga.
Manakala, pelabur-pelabur menggunakan perkataan ‘bearish’ bagi menggambarkan situasi kejatuhan dalam pasaran dan kebiasaannya saham akan dijual secara besar-besaran pada waktu tersebut.
Tiada sumber-sumber yang kukuh mengapa nama ‘bear’ dan ‘bull’ digunakan bagi menunjukkan pergerakan harga dalam pasaran.
Namun, terdapat beberapa teori yang menerangkan tentang sejarah penggunaan kedua-dua istilah ini yang digunapakai hingga sekarang.
Antaranya ialah cara pergerakan kedua-dua haiwan tersebut dalam mempertahankan diri mereka dan menyerang musuh.
‘Bull’ atau lembu jantan menggunakan tanduknya dengan menyondol ke atas untuk menyerang musuh, dan ini digambarkan sebagai pergerakan menaik harga.
Manakala ‘bear’ atau beruang pula menggunakan telapak tangannya menyerang mangsa ke tanah, menggambarkan penurunan harga.

Terdapat sumber lain yang mengatakan perkataan ‘bear’ dalam pasaran mulanya digunakan berasal dari peribahasa Inggris lama abad ke 16 iaitu “don’t sell the bear’s skin before you’ve killed him” yang bermaksud “jangan menjual kulit beruang sebelum menangkapnya”.
 Frasa itu wujud kerana masyarakat pada awal abad ke-18 dahulu gemar menjual sesuatu barangan yang belum lagi menjadi hak milik mereka.
Bagi mendapatkan pendapatan lebih, mereka membeli barangan tersebut pada harga yang lebih murah daripada harga yang bakal mereka jual.
Golongan ini dikenali sebagai ‘bear-skin jobbers’ dan lama-kelamaan hanya digelar ‘bear’.
Bear-skin jobbers merupakan orang tengah yang menjual bearskin terlebih dahulu sebelum menerima barang tersebut.
Mereka membuat spekulasi pada harga pembelian yang akan datang dengan harapan ia akan menurun supaya mereka dapat mengaut keuntungan daripada perbezaan tersebut.
Kini, ia dipanggil ‘shirt selling’.
Justeru, perkataan ‘bear’ mula digunakan sewaktu the South Sea Bubble 1720 apabila ramai pelabur yang menggunakan taktik penjualan yang sama seperti bear-skin jobbers.
Istilah tersebut telah digunakan untuk menggambarkan sebarang saham yang dijual oleh spekulator dalam pasaran saham dengan berharap harga pembelian akan menurun apabila mereka menjual saham tersebut dan mereka dapat mendapat keuntungan.
Oleh itu, istilah ‘bear’ ini telah diteruskan untuk menggambarkan penurunan harga dalam pasaran.
Perkataan ‘bull’ pula dipilih disebabkan ia berlawanan antara satu sama lain.
Tambahan pula, satu lagi teori yang kurang terkenal tentang isu ini adalah apabila pada suatu ketika dahulu, London Stock Exchange mempunyai satu bulletin boards yang dipenuhi dengan bulletins (bull) sewaktu trend menaik manakala apabila tred pasaran menurun, board tersebut akan menjadi kosong (bare).


Inilah Sebabnya Kenapa GBP/USD Kembali Melonjak Tinggi

Bangkit semula menebus kekalahan, mata wang Pound Sterling kembali melonjak kukuh pada dagangan Selasa semalam selepas beberapa hari pamerkan prestasi yang corot.
Pergerakan harga pada carta pasangan mata wang GBP/USD ketara berlaku perubahan trend harga selepas Pound mula mengukuh di samping US dolar juga didagangkan susut dalam pasaran.
Sebarang petunjuk berkenaan polisi bank pusat semestinya memberi impak secara langsung terhadap mata wang. Kenyataan oleh Gabenor bank pusat England (BOE) semalam telah meredakan jangkaan untuk pelaksanaan kadar faedah negatif kerana dibimbangi akan mengundang pelbagai masalah yang lain.
Hal ini telah memberikan keyakinan semula terhadap pelabur untuk meningkatkan pembelian Pound Sterling walaupun masih terdapat risiko ekonomi UK yang sedang berdepan krisis pandemik.
Pada dagangan Rabu semalam, harga pada carta GBP/USD telah melonjak sekitar 160 pips melepasi zon rintangan harga 1.36000.
Setelah menutup dagangan sesi New York sekitar 1.36600, harga menyambung kenaikan pada sesi Asia pagi ini menuju zon rintangan harga 1.37000.
 Zon rintangan tersebut diuji pada awal minggu lalu sebelum menjunam semula. Paras ini juga menjadi yang tertinggi dicapai sejak dagangan April 2018 yang lalu.
Dengan momentum yang berjaya dikekalkan, harga berpotensi untuk melonjak lebih tinggi melepasi rintangan tersebut sekaligus mencatatkan paras tertinggi terbaru.
Namun jika sentimen pasaran berubah dan harga kembali membuat penurunan semula, zon sokongan harga dilihat pada 1.36000 dan juga 1.35000 semula.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Sentimen Terkini Pasaran Forex Pada Sesi Dagangan Asia

US dolar kembali mengukuh dalam sesi Asia berikutan matawang euro kembali menyusut disebabkan ketidaktentuan politik di Itali. Dalam masa yang sama juga pound meneruskan trend menjunam, menambahkan lagi pengukuhan dolar.
Indeks US dolar, yang mengukur kekuatan greenback berbanding 6 matawang utama meningkat 0.10% kepada 93.55.
EUR/USD jatuh sebanyak 0.16% kepada $1.7772, susut daripada paras tertinggi sesi iaitu $1.1717. Hal ini disebabkan pemain pasaran mengambil posisi untuk menjual.
Menurut Action Economics, ketidaktentuan politik di Itali, pertumbuhan yang perlahan di Eropah, pertumbuhan yang kukuh di US dan hubungan positif antara US dolar dengan hasil bon menyebabkan EUR/USD berada dalam posisi jual.
 GBP/USD meyusut ke paras $1.3430 daripada paras $1.3491. Pengukuhan US dolar juga memberi kesan.
Pada awalnya matawang sterling menunjukkan trend meningkat berikutan gabenor BOE Mark Carney mengatakan bahwa ujuran ekonomi UK positif. Dalam masa yang sama Gertjan Vlieghe menjangkakan kadar repo akan meningkat 6 kali dalam jangka masa selepas 3 tahun.
USD/JPY masih lagi tertekan walaupun dengan kenyataan dovish oleh Gabenor Bank Jepun Haruhiko Kuroda.
USD/CAD terus mengukuh berikutan peningkatan harga minyak mula reda, menyebabkan pedagan melepaskan sebahagian pegangan dolar Kanada.


Pasaran Jangkakan Terdapat Pergerakan Besar Pada Matawang Pound Susulan Keputusan Pilihan Raya!

Matawang pound diniagakan ke paras tertinggi 9 bulan pada awal dagangan sesi Asia berbanding dolar USD, namun ia mula mencatatkan penyusutan selepas stesen-stesen pengundian dilaporkan telah dibuka pada awal pagi di UK.
Dalam laporan terbaru Reuters, pasaran dilaporkan menjangkakan terdapat pergerakan besar dalam matawang pound susulan keputusan pilihan raya.
Ini adalah susulan pelabur dilaporkan mula bergegas ke pasaran derivatif tukaran mata wang asing untuk melindungi daripada terdedah kepada risiko keputusan pilihan raya yang mengejutkan.
Sementara itu, dolar euro diniagakan di paras tertinggi lima minggu berbanding dolar USD menjelang mesyuarat dasar monetari Bank Pusat Eropah (ECB) pertama yang dipengerusikan oleh Presiden Christine Lagarde pada malam ini.
 Setiap perkataan yang dikeluarkan oleh Lagarde akan diteliti oleh pasaran untuk petunjuk rangsangan monetari akan datang dan beliau dijangka akan mengekalkan kadar faedah tidak berubah.
Swiss National Bank (SNB) pada hari ini telah mengekalkan kadar faedah negatifnya pada paras -0.75%, di samping turut menyatakan kesediaannya untuk campur tangan dalam pasaran kewangan sekiranya perlu dan akan bertindak setelah mengambil kira mengenai keadaan matawang secara menyeluruh.
Berikutan itu, USD/CHF diniagakan menghampiri paras terendah tiga bulan. Pengukuhan matawang swiss franc sebelum ini disokong oleh penyusutan US Dolar yang didorong oleh kenyataan dovish Pengerusi Federal Reserve (Fed), Jerome Powell.
Dolar Amerika mula memperlihatkan peningkatan pada awal pasaran sesi Eropah setelah dikecewakan oleh kenyataan Powell yang menyatakan kadar faedah akan kekal pada paras yang rendah dan hanya peningkatan inflasi yang ketara akan mengubahnya untuk meningkat.
Dalam perkembangan terbaru perdagangan, Presiden AS Donald Trump dilaporkan akan bertemu dengan wakil perunding perdagangan AS untuk berbincang mengenai tindakan seterusnya menjelang tarikh akhir 15 Disember untuk melaksanakan tarif baru ke atas China.


Analisis GOLD – Dagangan Emas Merangkak Di Bawah Benteng $1,800

Cubaan untuk emas didagangkan di atas paras $1,800 masih gagal selepas kenaikan harga pada Jumaat lalu gagal bertahan lebih lama.
Pada carta harga XAU/USD yang mengukur nilai emas berbanding US dolar menyaksikan harga susut semula di bawah paras 1800.00 pada Jumaat lalu selepas menguji zon rintangan tersebut.
Pergerakan harga perlahan bersambung pada awal dagangan minggu ini berlegar di atas paras sokongan minggu lalu sekitar 1785.00.
Turut memberi isyarat bearish apabila harga yang membuat kenaikan pada sesi Asia pagi ini gagal melepasi halangan Moving Average 50 (MA50) pada rangka masa 1 jam sebelum susut semula pada awal sesi Eropah.
Jangkaan untuk US dolar mengukuh pada awal minggu ekoran pelabur berpandangan Federal Reserve (Fed) akan keluar daripada pelonggaran polisi, bakal menambahkan tekanan buat dagangan emas.
Penurunan lebih rendah pada pergerakan trend bearish bakal menuju paras-paras tumpuan harga sebelum ini pada support 1765.00 sebelum penurunan yang diteruskan menuju pula ke paras 1745.00.
 Sebaliknya, pelabur akan menarik nafas lega sekiranya harga emas berjaya melonjak semula melepasi rintangan 1800.00 untuk isyarat awal perubahan trend bullish.
Antara zon rintangan yang bakal emas tempuhi adalah pada 1810.00 sebelum menguji pula rintangan 1830.00 yang dicapai pada awal September.
Melepasi rintangan-rintangan berikut bakal mendorong harga mencapai zon tumpuan pada ketinggian 1850.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis GOLD – Apakah Ini Petanda Harga Emas Akan Capai Semula Paras $1,800?

Harga emas terus gah mengambil kesempatan untuk terus memacu pergerakan harga kekal terbang tinggi melebihi 200 pips pada dagangan Rabu di kala kemerosotan yang dipaparkan oleh matawang USD.
USD masih lagi menerima tekanan dek kerana kebanyakan penganalisis mengeluarkan jangkaan bahawa Federal Reserve (Fed) berkemungkinan akan melengahkan peningkatan kadar faedah sehingga 2023.
Namun begitu, pergerakan harga emas itu tidak berdaya untuk melonjak lebih gah susulan dikekang oleh kegusaran isu Evergrande serta kenaikan hasil perbendaharaan Amerika Syarikat (AS) 10 tahun.
Menilai kepada carta harga XAU/USD yang mengukur nilai emas berbanding USD nampaknya terus mencapai semula zon RBS (resistance become support) 1780.00 dan kekal mencatat trend kenaikan.
Walau bagaimanapun, pergerakan harga dilihat bergerak sedikit mendatar dan perlahan di dalam zon RBS tersebut bagi menantikan pembukaan sesi New York kelak yang dijangka akan kembali rancak.
Trend lonjakan harga yang dipaparkan juga tampaknya masih lagi kekal dengan corak uptrend dan terus didagangkan di atas paras halangan Moving Average (MA50) jika diperhatikan pada rangka masa 1 jam.
 Jikalau USD terus diheret lemah pada sesi New York sebentar lagi, berkemungkinan harga emas dijangka akan mencanak lebih gah untuk kembali menguji paras tertinggi 1800.00 yang dicapai pada minggu lalu.
Di paras ketinggian tersebut bakal dinilai oleh pelabur bagi melihat reaksi pergerakan seterusnya sebelum jangkaan mencapai paras rintangan lebih unggul dan bakal mencatat paras tertinggi terbaharu.
Akan tetapi sekiranya harga gagal untuk mengekalkan momentum lonjakan, harga bakal menuju semula ke zon RBS pada 1760.00 sebelum susut ke zon RBS yang lebih rendah sekitar 1740.00.
Lihat gambar carta harga XAU/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Ini Yang Terjadi Kepada Dagangan US Dollar Apabila Pasaran Semakin Menghampiri FOMC!

US Dollar didagang tidak menentu dalam sesi Asia pada Rabu menjelang pengumuman dasar yang terkini dari Fed yang akan diumumkan awal pagi esok.
Fed telah memulakan mesyuarat dua hari pada Selasa dengan jangkaan sebanyak 90 peratus peluang untuk kenaikan kadar. Tumpuan utama pelabur ketika ini bertumpu kepada kadar kenaikan selanjutnya tahun ini.
Berbanding Yen, US Dollar menyusut sebanyak 0.1 peratus kepada 114.67 selepas melonjak sehingga 115.51 yang merupakan tahap tertinggi sejak 19 Januari lalu.
 Menurut Kaneo Ogino, pengarah firma penyelidikan pertukaran asing global di Tokyo, pasaran sedang menanti beberapa isyarat penting dari Fed bagi sebarang petunjuk untuk kenaikan kadar sepanjang tahun ini.
Data inflasi AS yang dikeluarkan positif semalam juga mengukuhkan jangkaan untuk kenaikan kadar minggu ini. Harga pengeluar AS diumumkan melonjak melebihi jangkaan bulan lepas, melepasi keuntungan yang kukuh dalam tempoh lima tahun.
Dalam sesi ini juga, matawang Sterling menyembah bumi berikutan kebimbangan yang berpanjangan gara-gara proses penceraian rasmi Britain dari Kesatuan Eropah.
Sementara itu, Euro meningkat sebanyak 0.1 peratus kepada $1,0613, namun masih jauh dari nilai tertinggi yang dicatat pada Isnin kerana spekulasi mengenai program rangsangan ekonomi dari BoE.


Data Laporan Pasaran Pekerjaan Kanada Bercampur-Campur

Kanada dalam laporan data pekerjaan pukul 8.30 malam mencatat data yang bercampur-campur dengan tambahan pekerjaan hanya 3,200 berbanding jangkaan pasaran sebanyak 20,000 dan data sebelum ini 19,400.
Pekerjaan sepenuh-masa merosot 31,200 sepanjang bulan April di mana pekerjaan separuh-masa bertambah 34,000.
Dari segi tahunan, dalam tempoh 12 bulan sehingga April 2017 pekerjaan bertambah sehingga hampir 190,000 dengan kenaikan dalam pekerjaan separuh masa sebanyak 86,000.
Kadar pengangguran pula berkurangan kepada 6.5% dari 6.7% yang terendah sejak Oktober 2008 berbanding jangkaan pasaran yang kekal di paras 6.7%. Terdapat juga kemerosotan dalam kadar penyertaan dalam tenaga kerja kepada 65.6% dari 65.9%.
 Sepanjang bulan April, pekerjaan dalam sektor utiliti merekod kajatuhan mendadak, begitu juga dalam sektor perkhidmatan. Sektor pembuatan juga merekod kemerosotan pada tempoh sama.
Sebelum ini data pekerjaan mencatat bacaan yang begitu memberangsangkan sejak September 2016 dan bacaan kali ini adalah yang terendah sejak 8 bulan lepas sehingga April 2017.
Data secara keseluruhan masih lagi baik, tetapi bank pusat Kanada semestinya mahu kadar pengangguran rendah disumbang oleh pasaran pekerjaan yang kukuh dan bukannya kemerosotan dalam kadar penyertaan dalam pasaran buruh.
Dalam jangka pendek, tren dolar Kanada akan terus dipengaruhi oleh pasaran minyak mentah global dan juga ketegangan polisi perdagangan dengan US.
Dolar Kanada ketika ini terus menguat dengan Usd/Cad jatuh hampir 90 pip sejak 8.30 malam sehinggalah pada masa artikel ini ditulis.


Sendunya Pergerakan USD! Apa Nak Jadi Ni?

Dolar greenback kekal didagangkan suram pada pembukaan dagangan Selasa di tengah-tengah ketiadaan pemangkin utama untuk merangsang pergerakan mata wang yang lebih besar dalam pasaran.
Pengerusi Federal Reserve (Fed), Jerome Powell akan memberi keterangan mengenai Laporan Dasar Monetari Separuh Tahunan di hadapan Senat pada hari Rabu dan akan mengulangi keterangannya di hadapan suruhanjaya yang berbeza pada hari Khamis.
Para pelabur akan mencari petunjuk tentang perkembangan ekonomi Amerika Syarikat daripada keterangan Powell.
Euro pula terus positif selepas Presiden Bank Pusat Eropah (ECB), Christine Lagarde memberitahu Jawatankuasa Hal Ehwal Ekonomi dan Monetari Parlimen Eropah bahawa bank pusat itu akan menaikkan kadar faedah sebanyak 25 mata asas pada mesyuarat polisi bulan Julai.
 Tambahan daripada itu, beliau juga memberitahu mereka akan melanjutkan kenaikan kadar pada bulan September susulan inflasi yang melambung tinggi.
Sementara itu, kesuraman dagangan US dolar memberi sdikit ruang buat mata wang pound meningkat. Namun, kenaikan yang dicatat agak terbatas berikutan timbulnya isu baharu mengenai Brexit.
Kerajaan UK tetap meneruskan rancangan untuk mengubah sebahagian daripada Protokol Ireand Utara walaupun Kesatuan Eropah (EU) mengancam Britain untuk membawa mereka ke muka pengadilan kerana tindakan itu disifatkan sebagai melanggar undang-undang antarabangsa.
Dagangan yen pula terus melemah di paras terendah sejak 1998 berikutan pendirian dovish bank pusat Jepun (BOJ) yang berterusan.


Analisis Teknikal USD/JPY – Timeframe H1 – 16/1/2019

Jika diimbas kembali pada pergerakan harga bagi chart pasangan matawang safe-haven USD/JPY untuk sesi dagangan semalam, harga membuat kenaikan sejak awal sesi pasaran Asia bermula semalam selepas laporan tindakan China untuk memotong kadar cukai untuk merancakkan kembali ekonomi. Kenaikan harga dari paras Magic Pivot itu telah melepasi paras resistance MagicR1 dan hampir mencecah kenaikan ke paras resistance MagicR2 pada indicator Moshed Magic Line. Namun harga kembali membuat penurunan menuju ke paras Magic Pivot semula sebelum dagangan pada sesi New York melihatkan harga bergerak di antara paras resistance MagicR1 dan MagicR2 hingga dagangan ditutup.
Pada sesi pasaran Asia pagi ini, harga menunjukkan sedikit penurunan pada awal dagangan bermula sehingga melepasi paras Magic Pivot 108.500 hari ini. Kemudiannya, harga dilihat bergerak mendatar paras Magic Pivot tersebut sehingga ke penghujung sesi Asia. Jika harga terus membuat penurunan ke paras lebih rendah, harga dijangka akan menguji dahulu paras support pada paras 108.238 (MagicS1) sebelum meneruskan penurunan lebih rendah ke sekitar paras terendah pada dagangan Khamis minggu lalu sekitar 107.850 (MagicS2). Sedikit lagi penurunan harga akan melihatkan harga menyentuh paras support pada 107.588 (MagicS3).
Sebaliknya, jika harga berjaya membuat kenaikan lebih tinggi dari paras Magic Pivot hari ini, harga bakal menuju ke paras resistance terdekat iaitu pada sekitar 108.888 (MagicR1). Seterusnya, harga bakal meneruskan kenaikan untuk menguji pula paras 109.150 (MagicR2) yang berada pada zon SBR (support become resistance) pada chart USD/JPY. Dan sekiranya harga berjaya membuat kenaikan melepasi zon SBR tersebut, jangkaan kenaikan seterusnya harga akan mencecah ke paras sekitar 109.538 (MagicR3).
 Terus pantau perubahan pada sentimen pasaran semasa yang terus mempengaruhi pergerakan harga pada chart pasangan matawang safe-haven USD/JPY. Berpandukan indicator Moshed Magic Line, kawal risiko pada setiap posisi dagangan anda untuk mendapatkan keputusan dagangan yang lebih baik.

Paras support: 108.238, 107.850, 107.588.
Paras resistance: 108.888, 109.150, 109.538.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Harga logam kuning terkesan oleh cubaan rampasan kuasa tentera Turki

Harga emas dilihat mengalami penurunan pada low 2 minggu lalu apabila pasaran Eropah dibuka hari ini dan ini dilihat berkaitan dengan cubaan gulingan kerajaan Turki tempoh hari.
Ahad lalu kerajaan Turki mengesahkan bahawa mereka telah mendapat kawalan sepenuhnya semula ke atas negara dan ekonomi setelah rampasan kuasa tentera berjaya dipatahkan pada jumaat lalu.
Jumaat lalu dilihat harga emas didagangkan dengan harga yang tinggi akibat dikejutkan dengan peristiwa cubaantersebut.
 Pun begitu, harga emas masih lagi dalam keadaan bullish dan sehingga bulan ini telah mengalami kenaikan sebanyak 25%, dan dijangka akan terus menguat berikutan jangkaan Federal Reserve dilihat masih bernada dovish dan juga kesan Brexit serta masalah ekonomi negara Eropah.
Harga Emas Mingguan
Jangkaan perangsang dasar kewangan oleh beberapa buah negara dilihat bakal menguatkan harga emas kerana masih lagi dilihat sebagai safe haven yang bernilai.


Lima Perkara yang Anda Perlu Tahu Dalam Pembukaan Pasaran New York

Tren menaik pasaran bon selama 30 tahun mungkin akan berakhir, apa lagi selepas perjanjian OPEC?, ekonomi China berkembang sederhana. Ini antara topik yang akan diceritakan oleh pemain pasaran di seluruh dunia dalam pembukaan pasaran New York.
US dolar kehilangan momentum
US dolar menguat pada Rabu berikutan perjanjian yang telah dicapai dikalangan ahli OPEC. Selain itu, pemilihan Steve Mnuchin sebagai Setiausaha Perbendaharaan US tidak memberikan sebarang isyarat kepada penyusutan US dolar dalam ucapan pertamanya. Hal ini memberikan dorongan kepada pelabur dan speculator untuk terus membeli dolar.
Apa lagi selepas perjanjian OPEC?
Perkara yang pertama terjadi semalam selepas maklumat lanjut pemotongan pengeluaran dalam perjanjian OPEC tersebar, adalah peningkatan harga minyak mentah dunia sebanyak 8%. Pada ketika ini minyak West Texas Intermediate (WTI) didagangkan di paras $49.84 setong. Persoalannya sekarang ialah bagaimana harga ini boleh mengukuh sepanjang tahun 2017. Pendapat Goldman Sach Group, minyak mentah boleh mencecah $60 setong pada 2017 jika perjanjian dilaksanakan sepenuhnya.
 Ekonomi China berkembang sederhana
Indeks Purchasing Managers (PMI) atau panggilan rasminya Beijing’s official manufacturing purchasing managers’ index, meningkat kepada 51.7 pada November berbanding bacaan pada bulan sebelum iaitu 51.2. Bacaan pada bulan ini merupakan rekod tertinggi sejak pertengahan 2014. Eknomi kedua terbesar dunia ini telah meningkat tahun ini yang berkembang pada kadar sederhana sebanyak 6.7% dalam tiga suku tahunan terakhir. Walaubagaimanapun, penganalisis memberi amaran bahawa pertumbuhan baru-baru ini berasal dari industry tradisional berkaitan penggunaan elektrik, rel-kargo, dan pinjaman bank. Hal ini disebabkan, usaha Beijing yang menumpukan kepada transisi negara berasaskan perkhidmatan dan penggunaan.
Pasaran bercampur-campur
Indeks MSCI Asia Pasifik meningkat 0.6%, manakala di Jepun Indeks Topix menambah 0.9% berikutan OPEC telah membawa harga minyak ke paras tinggi semalam. Di Eropah, Indeks Stoxx 600 jatuh 0.3% dengan pelabur sedang menunggu referendum Itali. S&P 500 pula jatuh 0.1%.
Data-data impak besar
Kadar pengangguran di zon Eropah jatuh kepada 9.8% yang merupakan paras terendah sejak Julai 2009. Sektor pembuatan U.K. pula berkembang kurang daripada jangkaan berikutan tekanan inflasi yang belum menunjukkan kesan optimum. Esok pula di US akan mengeluarkan data pekerjaan NFP yang menjadi tumpuan pasaran setiap bulan.


Perkembangan Krisis Rusia-Ukraine Penggerak Harga Pada Carta AUD/USD

Sentimen pasaran sudah kembali berisiko semula?
Pasaran saham telah alami penurunan ekoran laporan terbaru yang sedikit mengganggu pasaran berkenaan krisis Rusia dan Ukraine yang dilihat kembali hangat.
Dilaporkan bahawa berlaku serangan mortar dan bom oleh Ukraine di beberapa lokasi LPR (Luhansk People’s Republic) menurut media Rusia, Sputnik.
Mata wang pulangan tinggi dan sensitif terhadap sentimen seperti dolar Australia dan dolar New Zealand kembali alami tekanan semula sementara US dolar kembali pamer pengukuhan.
Pada awal sesi Asia, laporan data pekerjaan Australia yang diterbitkan dilihat menyokong dolar Aussie apabila berlaku pertambahan pekerjaan pada Januari walaupun diramalkan tiada kenaikan.
Namun, sentimen pasaran yang dilihat kembali berisiko telah memberi kesan penyusutan semula dolar Aussie dalam pasaran menuju ke sesi Eropah.
Pada carta harga pasangan mata wang AUD/USD, harga telah pamerkan kenaikan 2 hari berturut-turut selepas penurunan harga di awal minggu.
Kenaikan harga dari paras sokongan 0.71000 telah melepasi rintangan pada 0.71800 dan kenaikan yang diteruskan pada awal sesi Asia pagi ini mencapai paras 0.72100.
 Namun harga telah membuat terjunan semula sekitar 60 pips susulan perubahan sentimen pasaran sehingga susut ke paras 0.71500.
Namun paras sokongan Moving Average 50 (MA50) pada rangka masa 1 jam yang dicecah kembali menyaksikan harga pantul semula ke sekitar 0.71900 di sesi Eropah.
Sementara pelabur berwaspada menjelang pembukaan sesi New York pula, penurunan harga bakal dijangkakan untuk menguji semula zon sokongan pada 0.71000.
Dan penurunan lebih rendah untuk perubahan trend bearish yang lebih jelas dilihat akan menuju paras 0.7000 dan paras support 0.69700.
Namun jika kenaikan harga diteruskan semula, rintangan pada sekitar 0.72500 akan duji sekali lagi sebelum kenaikan yang diteruskan bakal menuju ke paras jangkaan pada ketinggian 0.72800.
Lihat gambar carta harga pasangan AUD/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Indeks Industri Bukan-Pembuatan US di Paras Tertinggi Sejak 13-Bulan Lepas

Indeks ISM sektor bukan pembuatan meningkat ke paras 57.2 pada November dari 54.8 sebelum ini. Bacaan ini melebihi jangkaan 55.4 dan tertinggim sejak 13 bulan lepas.
14 dari 18 industri ini merekodkan pertumbuhan pada bulan sama, manakala dua lagi menyusut. Bacaan ISM bagi November ini konsisten dengan pertumbuhan tahunan 3.3%.
Indeks aktiviti perniagaan pula meningkat ke paras 61.7 dari 57.7 sebelum ini, walaupun indeks tempahan baru jatuh sedikit dari 57.7 kepada 57.0 pada Oktober.  Terdapat juga kejatuhan dalam indeks tempahan backlogs dari 52 kepada 51.
 Penghantaran pembekal adalah perlahan pada bulan sama yang menunjukkan kapasiti yang tidak mencukupi dan dalam masa yang sama inventori semakin berkurangan.
Indeks gunatenaga melonjak dari 53.1 ke paras 58.2 dan merupakan bacaan tertinggi sejak Oktober 2015. Indeks harga susut sedikit dari 56.3 kepada 56.
Indeks eksport menguat dari 56.5 kepada 57.0 walaupun eksport pembuatan mempunyai impak yang lebih besar dalam sektor eksport khususnya dari segi respon peningkatan nilai USD.
Secara keseluruhan, data pada hari ini menunjukkan pengukuhan pertumbuhan dalam ekonomi. The Fed dijangka akan menaikkan kadar pada mesyuarat bulan ini.


Apa Kesan Berita Peletakan Jawatan PM May Terhadap Dagangan GBP/USD?

Selain dagangan Euro, Pound Sterling juga turut terkesan pada undian pilihanraya Parlimen Eropah yang berlangsung. Walaupun UK hanya berbaki beberapa bulan sahaja lagi untuk dijadualkan meninggalkan Kesatuan Eropah, namun UK harus turut serta dalam pilihanraya.
Apa yang menjadi topik tumpuan pasaran adalah kepada pengumuman peletakan jawatan Theresa May sebagai Perdana Menteri Britain dan akan berkuatkuasa pada 7 Jun ini. Sementara menunggu pelantikan Perdana Menteri yang baru, Theresa May akan meneruskan tanggungjawab sebagai Perdana Menteri sehingga tarikh pengunduran yang ditetapkan.
Dagangan GBP dijangka akan menunjukkan pergerakan yang volatile dengan ketidaktentuan politik dan Brexit yang masih berlarutan. Selain itu, pasaran UK yang ditutup pada hari ini akan turut menyumbang pada pergerakan volatile harga.
Jika dilihat pergerakan harga bagi pasangan matawang GBP/USD, harga pada penghujung minggu lalu mula menunjukkan corak pergerakn menaik selepas siri penurunan yang diteruskan beberapa minggu sebelum ini.
Harga membuat kenaikan dari paras terendah sekitar 1.26040 pada minggu lalu dan telah berjaya melepasi kenaikan pada zon SBR pada 1.27000.
Dagangan yang bersambung pada hari ini bergerak perlahan namun membuat kenaikan sehingga ke paras resistance 1.2744 (MagicR1) pada indicator Moshed Magic Line sebelum mula menunjukkan penurunan semula pada awal dagangan sesi Eropah.
Jika harga turun ke paras lebih rendah, paras tumpuan pada 1.27000 bakal diuji semula untuk harga meneruskan penurunan ke paras yang seterusnya.
 Penurunan lebih rendah dijangka akan melepasi paras support 1.2660 (MagicS1) seterusnya menguji pula zon support pada 1.26200 yang dicecah pada dagangan minggu lalu.
Namun jika harga kembali menyambung kenaikan semula, paras awal yang dilihat bakal menjadi tumpuan harga adalah pada resistance 1.2780 (MagicR2).
Kenaikan lebih tinggi harga berkemungkinan mencapai paras resistance pada 1.2829 (MagicR3) sebelum menguji paras tumpuan seterusnya pada 1.28700.
Lihat gambar chart pasangan matawang GBP/USD di bawah untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan harian.

Paras support: 1.2660, 1.2611, 1.2575.
Paras resistance: 1.2744, 1.2780, 1.2829.


Analisis Teknikal USD/JPY – Timeframe H1 – 18/10/2018

Berdasarkan indicator Moshed Magic Line, harga dilihat telah membuat penurunan ke paras support MagicS1 sebelum melonjak sehingga ke paras resistance MagicR2 pada sesi pasaran New York semalam di mana matawang USD terus mengukuh setelah minit mesuarat FOMC dikeluarkan awal pagi tadi. Sentimen semasa dalam pasaran juga turut dilihat semakin pulih sementara matawang USD dilihat lebih mengukuh berbanding matawang Yen.
Pada sesi pasaran Asia hari ini, harga dilihat bergerak membuat penurunan ke paras Magic Pivot 112.439 hari ini dan masih menguji paras tersebut setakat jam 2.24 petang. Jika harga berjaya ditekankan ke paras lebih rendah, paras awal yang dilihat akan dituju harga adalah pada support 112.208 (MagicS1). Kemudiannya, harga yang meneruskan lagi penurunan dijangka akan ke paras support 111.782 (MagicS2) di mana paras ini dilihat sebagai zon major support yang masih gagal ditembusi harga sebelum ini. Jika harga berjaya breakout paras tersebut, harga bakal membuat paras lower low yang baru dan berkemungkinan ke paras support terdekat iaitu di 111.551 (MagicS3).
 Namun, jika USD menyambung siri kenaikan harga yang dibuat semalam, harga bakal melonjak dari paras Magic Pivot 112.439 menuju ke paras resistance 112.865 (MagicR1) yang berada pada zon SBR (support become resistance). Seterusnya sedikit kenaikan lagi bakal melihatkan harga menguji pula paras resistance 113.096 (MagicR2) dan jika harga berjaya melonjak melepasi paras tersebut, harga boleh mencapai kenaikan sehingga ke paras resistance pada 113.522 (MagicR3).
Terus pantau sentimen pasaran semasa yang boleh berubah pada bila-bila masa di tengah ketidaktentuan pasaran buat masa sekarang. Untuk mencari paras support dan resistance terbaik pada chart USD/JPY anda, gunakan indicator Moshed Magic Line supaya memudahkan lagi analisis teknikal harian anda.

Paras support: 112.208, 111.782, 111.551.
Paras resistance: 112.865, 113.096, 113.522.


EUR/USD Di landasan Betul Mencatat Kenaikan 1700 Pip Sepanjang 2017

Data terkini Zon-Eropah tidak lah begitu memberangsangkan tetapi sudah cukup kuat untuk memberi keyakinan kepada pasaran bahawa blok ekonomi ini dijangka mendapat pertumbuhan kukuh tahun depan.
Contohnya, tinjauan perniagaan Jerman pada Selasa menunjukkan data Ifo meleset daripada jangkaan tetapi kekal kukuh secara keseluruhan.
Data pada Khamis dari Belanda menunjukkan keyakinan pengguna meningkat daripada 23 kepada 25 pada Disember dan kadar pengangguran pula berkurangan daripada 4.5% kepada 4.4%.
 Keyakinan perniagaan di Perancis pula mencatat bacaan 112 seperti yang dijangka dan data sebelum ini dikaji semula daripada 112 kepada 113.
Zon-Eropah sepanjang tahun 2017 mengejutkan penganalisis dan pemerhati ekonomi dengan prestasi yang memberangsangkan. Data ekonomi positif dicatat daripada permulaan sehinggalah akhir 2017. Pasaran pekerjaan dan pertumbuhan ekonomi dijangka akan merekod bacaan positif.
Disebabkan data-data positif inilah yang menyokong pasangan matawang EUR/USD sejak dari permulaan 2017 yang didagang di sekitar 1.0339 sehingga mencapai paras 1.2000 pada Ogos. Namun, prestasi EUR/USD tahun ini tidaklah sepositif ini jika tidak disokong oleh faktor kelemahan US dolar itu sendiri khususnya ketidaktentuan politik AS.
Sementara itu, European Central Bank (ECB) dan penganalisis kekal bimbang dengan tekanan harga yang lemah. Bank pusat juga telah mengumumkan akan mengurangkan amun pembelian bon bermula pada Januari sehingga September.


USD Tak Berdaya, Pelabur Nantikan Data Penting Ini!

US dolar cuba untuk mengukuh semula pada sesi Eropah ketika pasaran kini mengalihkan tumpuan kepada terbitan data pekerjaan ADP dan PMI pembuatan Amerika Syarikat.
Berbanding sekumpulan mata wang utama, indeks dolar didagangkan susut pada sekitar harga 104.20.
Terdahulu, raja mata wang itu susut rendah selepas terkesan oleh kenyataan berbaur dovish daripada penggubal dasar Federal Reserve (Fed).
Philip Jefferson dan Patrick Harker menyokong tindakan untuk menghentikan sementara kenaikan kadar faedah pada mesyuarat polisinya yang akan datang.
Pun begitu, pelabur perlu melihat data-data ekonomi yang akan diterbitkan terlebih dahulu, terutamanya laporan pekerjaan dan inflasi.
 Sebagai petunjuk kepada data NFP esok hari, pelabur akan meneliti laporan ADP dan tuntutan pengangguran yang akan dikeluarkan pada sesi New York nanti.
Sementara itu pada sesi Eropah, pelabur telah diperlihatkan dengan penurunan dalam inflasi Zon Eropah kepada 6.1% daripada 7.0% pada bulan Mei.
Walau bagaimanapun, euro tidak memberi reaksi ketara susulan laporan tersebut sebaliknya berusaha untuk bangkit semula dari paras terendah dua bulannya.
Mata wang pound pula sedikit berubah dengan harga dilihat masih mengekalkan keuntungan terdahulu yang diraih pada hari Rabu.
Sementara itu, dolar Aussie dan kiwi kekal didagangkan lebih rendah, gagal memanfaatkan berita baik mengenai rang undang-undang siling hutang yang telah diluluskan oleh Dewan AS.
Anda juga boleh mengintai peluang-peluang yang disajikan oleh INTRADAY melalui program komuniti, pendaftaran akaun trading dan bermacam-macam lagi. Untuk info lanjut, KLIK DI SINI.


Matawang Utama Manfaatkan Kejatuhan USD

US dolar kembali memaparkan peningkatan pada sesi Asia selepas menyusut ketara berikutan pengambilan untung oleh pelabur.
Raja mata wang itu susut 0.6% selepas menyentuh paras tertinggi sejak Mac 2020 dan memberi peluang kepada kebanyakan mata wang utama lain untuk meningkat.
Bagaimanapun, penyusutan yang dicatatkan tidak bertahan lama apabila mata wang gergasi itu kembali meningkat pada sesi dagangan hari ini, menyaksikan indeks dolar didagangkan pada 100.48 berbanding sekumpulan mata wnag utama.
Susulan kemerosotan USD dan hasil bon AS, mata wang yen berjaya mencatat keuntungan sederhana selain turut disokong oleh tindakan Bank Pusat Jepun (BOJ).
 BOJ sekali lagi menawarkan untuk membeli bon kerajaan Jepun tanpa had untuk mengekang kenaikan hasil 10 tahun Jepun, yang melebihi sasaran hasilnya 0.25%.
Selain itu, dolar Aussie juga meningkat di tengah-tengah jangkaan bahawa Bank Pusat Australia (RBA) akan menaikkan kadar faedahnya tidak lama lagi bagi membendung lonjakan inflasi.
Euro turut meningkat ketika Emmanuel Macron terus mendahului undian untuk memenangi pusingan akhir pilihan raya presiden pada 24 April. Namun, peningkatan yang dicatatkan kembali terhad apabila USD kembali mencatat kenaikan.
Pound pula kekal stabil di sekitar harga 1.3000 tetapi pergerakan harga masih berlegar pada paras terendah sejak November 2020. Kedua-dua mata wang Eropah ini akan menjadi tumpuan pelabur menjelang penerbitan data PMI pembuatan dan perkhidmatan pada hari Jumaat.


Analisis Teknikal NZD/USD – Timeframe H1 – 18/04/2018

NZD/USD masih berpotensi untuk bullish ketika ini selagi ia tidak breakout Key Support Zone dan membentuk new formation RBS. Ia berkemungkinan akan melakukan retracement/correction ke sekitar Key Support Zone.
 Jika membentuk buy signal sekitar harga tersebut, NZD/USD akan bullish dan target terhampir adalah 0.7345 dan jika breakout ia berpotensi untuk mencapai ke harga yang lebih tinggi 0.7370.
Jadi kesimpulannya, selagi ia tidak breakout 0.7300, kebarangkalian masih tinggi untuk ia bullish secara teknikalnya.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


Komoditi Ini Antara yang Paling Stabil Pada Sesi Asia Hari Ini!

Nilai emas hampir rata di Asia pada hari Jumaat sementara menunggu pandangan Fed terhadap kadar yang bakal menentukan ekonomi US.
Di bahagian Comex New York Merchantile Exchange, emas bagi penghantaran bulan Ogos meningkat 0.07% kepada $1,33.95 satu troy ounce.
Silver Futures untuk penghantaran bulan September memperoleh keuntungan sebanyak 0.03% kepada 19.875 satu troy ounce, manakala Copper Futures bagi penghantaran bulan September merosot kepada $2.259 sepound.
Semalaman, emas melantun kepada paras terendah dalam tempoh 3 minggu selepas mesyuarat ECB pada hari Khamis. Mario Draghi menegaskan bahawa penggubal dasar perlu lebih banyak masa dalam menilai kesan jangka panjang terhadap keputusan UK meninggalkan Kesatuan Eropah. Hal ini penting untuk menentukan langkah-langkah pelonggaran dasar jika perlu.
Walaupun berlaku kemerosotan baru-baru ini, harga emas masih meningkat lebih daripada $70 ounce sejak keputusan yang menggegarkan pasaran seluruh dunia. Lebih penting lagi, logam berharga itu dinaikkan kepada lebih dari 24% sejak 1 Januari. Perkara ini dilihat sebagai landasan terbaik untuk salah satu tahun paling kukuh sejak sedekad yang lalu.
 Pergerakan harga emas juga konsisten dengan support 1,253.70 untuk nilai terendah bagi 24 Jun dan resistance $1,368.60 untuk nilai tertinggi pada 7 Julai.
Pada hari Khamis, Majlis Pentadbiran ECB mengekalkan kadar interest, serta konsistensi program pelonggaran kuantitatif sehingga mendapat gambaran yang lebih jelas mengenai kesan Brexit terhadap ekonomi Zon Euro secara keseluruhan. Walaupun mengakui keputusan UK meninggalkan referendum sebagai halangan terhadap hala tuju ekonomi Zon Euro, Draghi menegaskan bahawa Majlis Pentadbir sedia bertindak seawal bulan September jika ada keperluan untuk meningkatkan ekonomi. Selain itu, Mario Draghi juga menekankan kesediaan untuk berbuat demikian.
Pada masa yang sama, Draghi memandang ringan bahawa ramalan penurunan pertumbuhan KDNK tahunan UK sebanyak 0.5% di seluruh Zon Euro. Beliau juga menyatakan bahawa isu ini boleh diselesaikan dari hasil rundingan di antara banyak pihak. Selepas Brexit, mengkreditkan kecairan bank pusat dan menghasilkan swap line bagi meningkatkan kestabilan.
Keputusan terkini Rizab Persekutuan dikeluarkan beberapa hari sebelum FOMC bertemu dalam persidangan dua hari di Washington minggu depan bagi mesyuarat bulan Julai. Data buruh dan perumahan Amerika Syarikat juga telah menunjukkan tanda-tanda pemulihan dalam beberapa minggu kebelakangan ini. Disamping itu, Fed mengekalkan interest rate dalam 4 mesyuarat pertama bagi tahun ini sekali gus meningkatkan kadar jangka pendek kepada 25 mata asas pada Disember lepas.
Sebarang kenaikan kadar oleh Fed pada tahun ini dijangka bakal menurunkan harga emas. Namun, emas akan kekal meneruskan pesaingan dengan aset-aset yang membawa pulangan tinggi (high-yield bearing assets).


Dagangan Komoditi Pamerkan Peningkatan Dalam Pasaran Semasa

Harga minyak kembali meningkat pada Rabu menyambung kenaikan sebelum ini ekoran laporan kejatuhan lebih besar berbanding jangkaan pada inventori minyak Amerika Syarikat sementara tentera laut Amerika Syarikat mengatakan kejatuhan tersebut adalah didorong oleh isu tembakan dron Iran pada minggu lalu.
Pasaran niaga hadapan minyak Brent meningkat 0.4% selepas peningkatan 1% pada Selasa. Sementara minyak WTI Amerika Syarikat juga meningkat 0.4% setelah meningkat 1% pada sesi sebelumnya.
Petanda terhadap peningkatan ketegangan di Timur Tengah mengimbangi prospek pertumbuhan global yang lemah daripada Tabung Kewangan Antarabangsa (IMF) yang mengekalkan harga mendatar pada sesi Selasa.
 Faktor ketegangan di Timur Tengah turut mendorong kenaikan pada harga emas yang kembali meningkat selepas mencecah paras terendah mingguan pada sesi sebelum ini selain dipengaruhi oleh jangkaan penurunan kadar oleh Fed pada mesyuarat polisi minggu hadapan.
Pasaran emas spot meningkat 0.2% ke paras $1420.25 per auns sekitar jam 12.22 tengah hari selepas mencecah paras terendah sejak 17 Julai pada sesi sebelumnya.
Pasaran niaga hadapan emas stabil di sekitar paras $1420.80 per auns.
Jangkaan penurunan pada nilai dagangan USD menjelang mesyuarat polisi oleh Fed pada minggu hadapan dengan jangkaan penurunan pada kadar faedah, akan menjadi faktor mendorong kenaikan pada dagangan pasaran komoditi terutamanya emas dan juga minyak mentah.


Malaysia Failkan Tuduhan Jenayah Ke Atas Goldman Sachs

Malaysia telah memfailkan tuduhan jenayah terhadap 17 pengarah dan bekas pengarah syarikat subsidiary Goldman Sahcs Group Inc berhubung siasatan kes rasuh berjuta dolar dana 1MDB, menurut peguam negara pada Jumaat.
Goldman Sachs berada di bawah siasatan kerana didakwa bersubahat menaikkan $6.5 bilion dolar melalui penawaran bon 1Malasia Development Berhad (1MDB), berhubung siasatan rasuah dan penggubahan wang haram sekurang-sekurangnya di enam negara.
Peguam Negara, Tommy Thomas menyatakan tuduhan adalah di bawah seksyen Akta Pasaran dan Perkhidmatan Modal Malaysia yang melibatkan tanggungjawab eksekutif kanan tertentu atas sebarang tindakan kesalahan.
Individu yang terlibat dalam tuduhan tersebut termasuk Richard Gnodde, Ketua Eksekutif di Goldman Sachs International dan Michael Sherwood, bekas Timbalan Pengerusi Goldman Sachs Group Inc dan juga Timbalan Pegawai Eksekutif Goldman Sachs International.
 Goldman Sachs kekal menafikan sebarang tindakan salahlaku dan mengatakan bahawa bekas kerajaan Malaysia dan 1MDB berbohong kepada Goldman Sachs, peguam luar dan lain-lain mengenai penggunaan hasil transaksi.
Pada tahun lalu, Malaysia telah memfailkan tuduhan yang menentang Goldman Sachs ke atas dua bekas pegawai bank Amerika Syarikat yang mempunyai hubungan bersama 1MDB. Jabatan Keadilan Amerika Syarikat sedang menyiasat peranan bank sebagai penjamin dan pengatur tawaran bon.
Menurut Jabatan Keadilan Amerika Syarikat, anggaran berjumlah $4.5 bilion dolar telah disalahgunakan daripada 1MDB oleh pegawai dana dan rakan sekutunya antara tahun 2009 dan 2014.
Tim Leissner, bekas rakan kongsi Goldman Sachs di Asia, mengaku bersalah pada Ogos tahun lalu di atas konspirasi penggubahan wang haram dan konspirasi melanggar Akta Pencegahan Rasuah Pegawai Asing (FCPA) dan bersetuju untuk mengembalikan semula wang berjumlah $43.7 juta kepada Amerika Syarikat.
Malaysia sedang menyiasat ganti rugi $7.5 bilion dolar daripada Goldman Sachs berhubung urusan bersama syarikat 1MDB, yang ditubuhkan pada tahun 2009 bersama bekas Perdana Menteri Malaysia Najib Razak.


USD/JPY Kembali Menurun Selepas Gagal Tembusi Resistance 109.700

Keuntungan yang diraih pada dagangan Yen semalam dilenyapkan kembali selepas harga menunjukkan penurunan semula ekoran sentimen positif perjanjian perdagangan antara Amerika Syarikat dan China sedikit meredakan kebimbangan pelabur.
Matawang safe-haven kembali diniagakan menyusut pada sesi Asia hari ini sementara matawang komoditi mengambil kesempatan untuk meneruskan pengukuhan.
Meneliti pergerakan harga pada carta pasangan matawang USD/JPY, harga membuat kenaikan semalam sekali lagi menguji paras resistance sekitar bawah paras harga 109.700 namun masih gagal tembus ke paras lebih tinggi.
Harga kemudian kembali membuat penurunan semula pada sesi Asia hari ini dan turun lebih rendah dari paras 109.500 yang merupakan paras penting harga.
Harga bergerak di sekitar paras tersebut sehingga bersambung ke sesi pasaran Eropah di mana garisan Moving Average 50 (MA50) turut diuji untuk isyarat kecenderungan harga yang lebih jelas.
 Penurunan harga ke paras lebih rendah bakal menuju zon RBS (resistance become support) 109.200 yang terakhir kali diuji pada minggu lalu.
Penurunan lebih rendah akan menguji pula zon RBS lebih rendah sekitar paras tumpuan 109.000.
Namun jika harga kembali membuat kenaikan semula dan berjaya menembusi resistance 109.700, harga bakal mencatatkan paras ketinggian terbaru sejak dagangan Mei lalu.
Lihat gambar carta pasangan matawang USD/JPY di bawah untuk rujukan analisis teknikal anda.


Harga Emas Melonjak Lebih Tinggi Menjelang Minit Mesyuarat FOMC Khamis Ini!

Harga emas meningkat lebih tinggi dalam sesi Asia pada Rabu menjelang laporan terkini Fed mengenai prospek kadar faedah seterusnya terutamanya jika pertumbuhan kekal lemah.
Emas bagi penghantaran Jun di Comex New York Merchantile Exchange meningkatkan sebanyak 0.05 peratus kepada $1,257.64 satu troy ounce. bagaimanapun, copper futures menjunam sebanyak 0.91 peratus kepada $2,616 sepound.
Semalam, harga emas mengurangkan kerugian pada Selasa kerana mendapat manfaat daripada kelemahan US Dollar.
Logam ini juga bangkit daripada paras terendah dalam tempoh tiga minggu kerana ketidakpastian mengenai laporan Fed yang akan dikeluarkan pada Rabu.
 Data ekonomi dari sektor pembuatan dan perbelanjaan pembinaan yang dikeluarkan sebelum ini gagal untuk menyokong kenaikan kadar yang lebih cepat apabila dicatat menjunam pada bulan April.
Ramalan pakar ekonomi Fed juga mengekalkan kadar penanda arasnya tidak berubah bagi mesyuarat kali ini.
Menurut Fed Rate Monitor Tool, kebanyakan pelabur meletakkan jangkaan sebanyak 62.4 peratus terhadap potensi kenaikan kadar pada bulan Jun.
Menteri Kewangan Jerman Ini Menyuarakan Kebimbangan Terhadap Dasar Pelonggaran Monetari


8 Berita Data Ekonomi Penting Tumpuan Pasaran Minggu Ini (19-23 September 2022)

Berikut merupakan sebahagian daripada data-data ekonomi penting yang akan menjadi tumpuan pasaran sepanjang minggu ini.
Data Inflasi Kanada (Selasa 8.30 Malam): Pasaran akan menilai kadar inflasi Kanada pada bacaan data terbaru selepas bank pusat Kanada berterusan meningkatkan kadar faedah secara agresif sejak Mac lalu. Bacaan terbaru akan mempengaruhi keputusan bank pusat dalam penetapan dasar monetari selanjutnya.
Mesyuarat FOMC (Khamis 2.00 Pagi): Menjadi acara utama pada minggu ini, keputusan mesyuarat September akan menjawab persoalan kenaikan kadar faedah terbaru oleh Federal Reserve (Fed). Peratusan majoriti menjangkakan kenaikan 75 mata asas kepada 3.25%, namun terdapat jangkaan untuk kenaikan sehingga 100 mata asas.
Mesyuarat Polisi Bank Pusat Jepun (Khamis): Sesi Asia pada Khamis akan memberi tumpuan pada keputusan mesyuarat bank pusat Jepun (BOJ). Kadar faedah dijangka untuk terus kekal di paras -0.10% dan kenyataan susulan oleh gabenor akan dinilai pelabur.
 Mesyuarat Polisi Bank Pusat Switzerland (Khamis 3.30 Petang): Bakal mengejutkan pasaran, Swiss National Bank (SNB) bakal menaikkan kadar faedah ke paras positif pertama kali sejak 2014. Selepas kadar ditingkatkan pada mesyuarat sebelum ini daripada -0.75% kepada -0.25%, kadar faedah terbaru dijangka meningkat 75 mata asas ke paras 0.50%.
Mesyuarat Polisi Bank Pusat England (Khamis 7.00 Petang): Pelabur berteka-teki sama ada Bank of England (BOE) akan meningkatkan kadar faedah sebanyak 50 mata asas pada mesyuarat kali ini selepas kadar inflasi UK telah mencatatkan penurunan dari paras tertinggi 40 tahun pada bacaan terbaru.
Data PMI Pembuatan & Perkhidmatan Eropah (Jumaat 4.00 Petang): Bacaan data pada sektor tumpuan ini akan memberi penilaian terhadap kesihatan semasa ekonomi di Eropah khususnya di Jerman. Angka bacaan di bawah paras 50.00 memberi amaran penguncupan terhadap ekonomi.
Data PMI Pembuatan & Perkhidmatan UK (Jumaat 4.30 Petang): Kedua-dua bacaan untuk sektor pembuatan dan perkhidmatan di UK dijangka sedikit merosot dengan beberapa faktor yang menghimpit negara tersebut ketika ini.
Data PMI Pembuatan & Perkhidmatan AS (Jumaat 49.45 Malam): Mata wang US dolar akan dipengaruhi oleh bacaan data sektor ekonomi tumpuan ini sebelum pasaran menutup dagangan pada sesi terakhir minggu ini.


Elakkan Jadi Seorang Yang Sembang Lebat, Hasilnya Tak Ada!

Semakin ramai rakyat Malaysia melibatkan diri dalam industri trading ini dengan instrumen yang berbeza.
Ada yang trade saham, ada yang trade komoditi dan ramai juga yang trade Forex.
Apabila berborak dengan trader, ramai yang dengan semangat menceritakan keinginan membuak-buak mahu menjana pendapatan daripada bidang ini.
Ramai juga bercerita mengenai kebebasan kewangan, kebebasan masa, berhenti kerja, trade sambil travel dan macam-macam lagi impian yang dimahukan daripada dunia seorang trader.
Namun sedihnya, 98% daripada mereka yang awalnya semangat ibarat seorang atlit di Olimpik Rio mahukan emas akhirnya kecundang.
Bukan kecundang tetapi mengalah! Lagi menyedihkan adalah mengalah kerana mindset awal melihat trading ini ibarat skim cepat kaya.
Paling senang nak tahu tahap serius seseorang mahu menjadi trader adalah dengan 4 soalan ini :

Ada trading plan?
Ada trading journal?
Tahu kelemahan & kekuatan diri apabila trade?
Ada gaya trading sendiri ke?

Tanya soalan itu pada diri sendiri! Kalau boleh tulis dan tampal sebelah meja trading anda.
 Jangan hanya pandai sembang “Aku nak jana income gila-gila dengan trading ni, boleh bantu ramai orang, bantu diri sendiri dan keluarga.” Tapi pandai dan rajinlah ambil tindakan yang membantu.
Ramai orang hanya pandai sembang lebat, hasil kelaut sebab tiada tindakan yang bersungguh-sungguh.
Nak belajar perkara asas pun taknak, nak belajar teknik ajaib langit ketujuh belas pula.
Kalau setakat nak main-main, ingatlah anda sedang main-main dengan duit anda. Kalau terbakar duit tu, tak ke putih mata?
Join skim ponzi dan mengharapkan signal semata-mata tanpa mahu belajar adalah antara simptom mahu cepat kaya yang sangat-sangat patut dielakkan.
Elakkan juga bergaduh di media sosial mahupun realiti. Bina dan kembangkan reputasi dengan baik.
Jadilah seorang trader serius yang mempunyai minda kelas pertama. Tunjukkan bahawa trader daripada kita sangat hebat dan berdisiplin.
Dan tanyalah diri sendiri, sejauh mana usaha yang sudah dilakukan untuk berjaya dalam bidang mencabar ini. Sudah belajar, praktik ke tidak?
Muhasabah diri dan teruskan usaha. Jangan mengalah!
Kering motivasi? Lihatlah filem-filem yang disenaraikan di sini.


Analisis Teknikal GBP/USD – Timeframe H4 – 27/2/2018

Jika diperhatikan, GBP/USD bearish minggu lalu dan telah mencapai ke sekitar Key Support Zone 1.3870, walaubagaimanapun ia gagal untuk breakout untuk terus bearish. Ia mulai kembali bullish dan menguji semula harga ke sekitar Key Resistance Zone 1.4050/30.
 Semalam GBP/USD telah membentuk pin bar bearish di timeframe daily di sekitar harga Key Resistance dan secara teknikal sekiranya ia masih gagal untuk breakout Key Resistance Zone ini, potensi adalah bearish ketika ini dengan target penurunan adalah ke sekitar Key Support 1.3870 atau ke 1.3800 atau lebih rendah 1.3714 sebelum ia kembali bullish.
Tetapi jika ia breakout Key Resistance Zone, GBP/USD dijangkakan akan meneruskan kenaikan pada minggu ini. Apapun, kebarangkalian setakat hari ini adalah bearish retracement selagi ia tidak breakout Key Resistance Zone/trendline bearish ini.
Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI


GBP Mengukuh Dengan Jangkaan Hawkish Pada Mesyuarat Polisi BOE

Dagangan Pound Sterling akan menjadi tumpuan pelabur pada hari ini dengan jangkaan pergerakan berimpak tinggi akan disaksikan terhadap matawang British tersebut.
Selepas mesyuarat bank pusat pusat Amerika Syarikat dan Jepun, pada jam 7 petang ini pula keputusan mesyuarat oleh bank pusat England akan menjadi tumpuan. Bank of England (BOE) dilihat lebih cenderung ke arah pendirian yang lebih hawkish untuk polisi monetari mereka berbanding Fed dan bank pusat Jepun yang dovish.
Dengan jangkaan tersebut, pelabur mula mengurangkan posisi jualan terhadap dagangan GBP sebelum ini yang dipengaruhi oleh sentimen ketidaktentuan politik di Britain dengan pengunduran Theresa May sebagai Perdana Menteri.
Sebelum keputusan mesyuarat BOE, dagangan GBP akan turut memberi reaksi pada data jualan runcit UK pada sesi pasaran Eropah petang ini dengan jangkaan bacaan data yang menurun.
Berbanding matawang USD yang melemah susulan kenyataan dovish Fed awal pagi ini, Sterling berjaya melonjakkan harga pada carta GBP/USD sejak semalam sehingga mencecah 130 pips kenaikan harga melepasi ketiga-tiga paras resistance pada indicator Moshed Magic Line semalam.
Bersambung pada dagangan hari ini, harga masih lagi dilihat menyambung kenaikan sehingga mencecah ke paras tumpuan pada 1.27000 juga berhampiran paras resistance MagicR1 pada indicator Moshed Magic Line hari ini.
Jika data jualan runcit UK positif dan keputusan mesyuarat polisi BOE menyokong dagangan GBP hari ini, harga bakal meneruskan kenaikan ke paras lebih tinggi dan diramalkan melepasi paras ketinggian semasa sekitar resistance 1.2749 (MagicR2).
 Paras ketinggian tersebut diuji sejak awal dagangan Jun namun harga gagal menembusi paras itu untuk ke paras lebih tinggi. Kenaikan seterusnya dijangka mampu mencecah paras ketinggian sekitar 1.2825 (MagicR3).
Namun jika sebaliknya dagangan Sterling mencatatkan kejatuhan, penurunan harga dijangka akan menguji dahulu paras Magic Pivot 1.2618 hari ini sebelum meneruskan penurunan lebih rendah ke paras 1.2563 (MagicS1) pada indicator Moshed Magic Line hari ini yang turut berada pada zon RBS (resistance become support).
Lihat gambar carta harga bagi pasangan matawang GBP/USD untuk rujukan teknikal analisis anda. Perhatikan paras support dan resistance pada indicator Moshed Magic Line untuk membantu anda mengawal risiko dalam dagangan.

Paras support: 1.2563, 1.2486, 1.2431.
Paras resistance: 1.2694, 1.2749, 1.2825.
Team INTRADAY menggunakan bacaan dan carta forex dari Broker SaracenMarkets.


GBP/USD Terjun Semula Susulan Laporan Brexit

Pound Sterling kembali didagangkan susut pada sesi Eropah semalam berikutan kebimbangan terhadap perkembangan rundingan Brexit antara United Kingdom (UK) dan Kesatuan Eropah (EU).
Dilaporkan bahawa rundingan di London dijangka berakhir pada penghujung minggu ini, namun wakil EU tidak menjangkakan untuk persetujuan akan dicapai.
Susulan kebimbangan terbaru itu telah menekan mata wang Pound yang sebelum ini bergerak meningkat sejak minggu lalu berbanding US dolar.
Pada carta harga pasangan GBP/USD semalam, harga telah menguji paras ketinggian 1.33000 merekodkan paras tertinggi terbaru 10 minggu.
Namun, susulan perkembangan kurang baik Brexit tersebut telah kembali memperlihatkan harga menjunam semula sekitar 120 pips ke paras sokongan 1.32000 di zon RBS (resistance become support).
 Harga yang telah bergerak di bawah paras halangan Moving Average 50 (MA50) pada rangka masa 1 jam juga turut memberikan isyarat awal untuk perubahan trend bearish pada carta GBP/USD.
Jika penurunan berjaya diteruskan, harga bakal turun menuju paras 1.31500 sebelum penurunan lebih rendah akan menguji zon RBS sekitar 1.30600.
Sebaliknya jika harga kembali melonjak semula, zon resistance 1.33000 akan diuji sekali lagi untuk harga terus mencatatkan paras tertinggi terbaru.
Lihat gambar carta pasangan mata wang GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK SINI


Harga Patah Balik, GBP/USD Melonjak Hingga 150 Pips!

Carta harga pasangan mata wang GBP/USD telah memaparkan lonjakan harian sekitar 150 pips pada pembukaan pasaran awal minggu semalam.
US dolar kembali didagangkan lemah semula bermula di sesi Eropah dan berterusan ke sesi New York dan turut ditekan oleh bacaan data tinjauan sektor pembuatan Amerika Syarikat (AS) yang merosot.
Ini juga akan menambahkan lagi faktor bagi jangkaan Federal Reserve (Fed) yang semakin perlu untuk memperlahankan dasar monetari mereka menuju mesyuarat FOMC yang terbaru.
Pound akhirnya mendapat ruang untuk ‘bernafas’ semula untuk kembali didagangkan di paras ketinggian 10 minggu berbanding US dolar.

Dapat diperhatikan pada carta harga pasangan GBP/USD semalam, harga pada mulanya bergerak turun di bawah paras 1.23000 pada sesi Asia.
Namun, lonjakan dipamerkan kembali pada sesi Eropah sehingga harga kembali mencapai zon rintangan 1.24000 di penghujung sesi New York.
Paras tersebut juga adalah ketinggian yang dicapai pada dagangan penghujung minggu lalu dan harga berlegar perlahan menyambung pembukaan sesi Asia pagi ini (Selasa) di sekitar tersebut.
 Kenaikan harga dijangka akan diteruskan lagi hari ini selepas harga turut melepasi paras Moving Average 50 (MA50) pada rangka masa 1 jam di carta GBP/USD semalam memberi petanda bullish.
Kenaikan harga jika diteruskan akan mencatatkan paras ketinggian terbaru lagi dengan sasaran untuk menuju pula 1.25000.
Namun, tidak mustahil jika berlaku penurunan semula harga sekiranya terdapat faktor yang mengukuhkan kembali US dolar atau menyusutkan Pound.
Harga boleh susut semula ke zon 1.23000 dengan reaksi harga pada zon tersebut akan diperhatikan untuk petunjuk pergerakan selanjutnya.
Jika tembus lebih rendah, harga akan kembali menuju zon RBS (resistance become support) tumpuan sebelum ini iaitu pada 1.22000.
Lihat gambar carta harga pasangan GBP/USD di bawah untuk rujukan analisis teknikal anda.

Carta yang dipaparkan di atas menggunakan platform SaracenMarkets, buka akaun trading anda di SaracenMarkets hari ini. – KLIK DI SINI – MULA TRADE SEKARANG


Analisis Teknikal GBP/JPY – Timeframe H1 – 2/11/2018

Pergerakan harga pada chart pasangan matawang GBP/JPY yang terus membuat kenaikan seperti tidak mahu menoleh ke belakang lagi. Harga dilihat telah membuat kenaikan dari paras Magic Pivot dan telah berjaya melepasi ketiga-tiga paras resistance pada indicator Moshed Magic Line pada sesi dagangan semalam. Matawang Yen yang terjejas dengan sentimen pasaran yang kembali pulih diambil kesempatan oleh Sterling yang mengukuh untuk terus melonjakkan harga ke paras harga lebih tinggi. Kenaikan harga semalam dilihat telah berjaya melepasi paras SBR (support become resistance) di 145.600 dan seterusnya mencapai ketinggian pada paras SBR 146.600 dan menguji paras tersebut pada lewat sesi pasaran New York sebelum menutup harga di sekitarnya.
Bersambung pada sesi pasaran Asia hari ini pula, harga yang berlegar di sekitar paras ketinggian semalam dan lebih tinggi dari paras Magic Pivot 145.757, akhirnya telah menyambung semula kenaikan dan menuju ke paras resistance 147.497 (MagicR1) bersambung pada sesi pasaran Eropah. Jika GBP terus mendapat keyakinan para pelabur, berkemungkinan akan memberi kesan kepada harga pada GBP/JPY untuk terus melonjak dan menuju ke paras yang lebih tinggi dan dilihat akan ke paras resistance 148.625 (MagicR2). Jika momentum kenaikan harga terus positif, harga boleh mencapai paras ketinggian sehingga ke paras resistance pada 150.365 (MagicR3) untuk harga mengatasi paras ketinggian sebelum ini yang dicapai pada September lalu.
Namun, seperti sedia maklum, rundingan Brexit seringkali memberikan kejutan dalam pasaran dan reaksi pelabur terus dapat dilihat pada perubahan nilai matawang Sterling. Jika Sterling kembali didagangkan berisiko, harga berkemungkinan untuk menjunam semula dan akan bergerak lebih rendah dari paras Magic Pivot 145.757 dan menuju ke paras support pada 144.629 (MagicS1). Penurunan harga seterusnya djangka akan menguji semula paras terendah semasa harga sekitar paras support 142.889 (MagicS2). Jika sekiranya harga berjaya breakout paras tersebut, harga bakal mencari paras lower low yang baru dan berkemungkinan akan ke paras support pada 141.761 (MagicS3) yang dilihat juga sebagai paras yang menjadi tumpuan harga.
 Terus ikuti perkembangan rundingan Brexit dan perhatikan sebarang faktor yang memberi kesan terhadap perubahan dalam sentimen pasaran semasa kerana faktor-faktor ini banyak mempengaruhi pergerakan harga pada chart pasangan matawang GBP/JPY. Jadikan indicator Moshed Magic Line sebagai indicator tambahan untuk memantapkan lagi analisis teknikal harian anda.

Paras support: 144.629, 142.889, 141.761.
Paras resistance: 147.497, 148.625, 150.365.

Anda nak trade ikut analisa kami tapi tak ada akaun forex? Dapatkan $50 Modal Free untuk trading – KLIK SINI